**Тэма: БЕЛАРУСЬ — МАЯ РАДЗІМА**

**Алесь Бадак. «Маленькі чалавек у вялікім свеце»**

**МЭТА:** Выпрацоўваць уменне беспамылкова і арфаэпічна дакладна вымаўляць словы па-беларуску. Развіваць уменне адказваць на пытанні па змесце прачытанага. Узбагачаць слоўнікавы запас вучняў лексікай па тэме «Радзіма».

**АБСТАЛЯВАННЕ**: карткі са словамі, лексічнае значэнне якіх неабходна растлумачыць; фізічная карта Рэспублікі Беларусь.

**Ход урока**

**I. УСТУПНАЯ ГУТАРКА НА ТЭМУ «РАДЗІМА»**

* Што такое Радзіма? Паразважайце.
* Якое імя ў нашай Радзімы?
* Як вы думаеце, чаму наша Радзіма завецца Беларуссю?

Настаўнік расказвае легенды, якія раскрываюць пахо-джанне назвы краіны.

— Які галоўны горад нашай рэспублікі?  
Разгляд фізічнай карты Рэспублікі Беларусь

**II. ПРАЦА 3 АПАВЯДАННЕМ АЛЕСЯ БАДАКА**

«МАЛЕНЬКІ ЧАЛАВЕК У ВЯЛІКІМ СВЕЦЕ»

***1. Падрыхтоўка да асэнсаванага ўспрымання мастацкага твора*** (тлумачэнне значэння слоў, неразуменне сэнсу якіх можа перашкодзіць вучням паўнацэнна ўспрыняць змест мастацкага твора)

Радзіма

*Бацькаўшчына, Айчына, родны край.*

вёска — у вёсцы — у вёску

*Сельская мясцовасць.*

сябар — сябры — сяброў

*Друг, прыяцель, таварыш.*

***2. Чытанне апавядання настаўнікам***

***3. Праверка першаснага ўспрымання твора***

⎯ Што ў апавяданні вас найбольш зацікавіла?

Пра што новае вы даведаліся?

***4. Падрыхтоўка вучняў да самастойнага чытання*** (урыўка са слоў «А ўсё гэта — ... »)

Выпрацоўка фанетыка-арфаэпічных навыкаў: ёсць *(ё[с']ць)* ходзіш *(хо[дз']іш)* дзядўля *([дз']ядўля)*

Практыкаванні на пераадоленне цяжкасцей пры чытанні:

бе-ла-рус

бе-ла-ру-сы

бе-ла-рус-ка

бе-ла-ру-сач-ка

на-зы-ва-ец-ца

***5. Самастойнае чытанне (***напаўголаса)

— Прачытайце ўважліва ўрывак са слоў “А ўсё гэта…”

***6. Аналіз прачытанага урыўка***

Што пісьменнік называе Радзімай?

Як называецца наша Радзіма?

Як завуцца людзі, якія жывуць у Беларусі?

Як гавораць на хлопчыка?

На дзяўчынку?

А дзе ваш родны край?

Што вы ведаеце пра яго? Раскажыце.

***7. Падрыхтоўка да выразнага чытання ўголас*** (калектыўна)

Падумайце, як трэба чытаць гэты ўрывак — гучна і хутка або ціха і павольна. Чаму?

Якія пачуцці неабходна перадаваць падчас чытання — пачуццё радасці, гордасці, суму, замілаванасці? Растлумачце свой выбар. Вызначаецца працягласць паўз пры кожным знаку прыпынку

***8. Адпрацоўка выразнасці чытання***

Чытанне ўрыўка хорам **з** захаваннем усіх патрабаванняў

***9. Выразнае чытанне***

Вучні выразна чытаюць падрыхтаваны ўрывак.

**III. ПАДВЯДЗЕННЕ ВЫНІКАЎ УРОКА**

* Які твор мы вывучалі на ўроку? Пра што расказаў нам пісьменнік Алесь Бадак у сваім апавяданні?

**Дамашняе заданне Стар.3 - 5**

Падрыхтавацца да выразнага чытання ўрыўка з апавядання (са слоў “А ўсё гэта — ... *“).*

**Тэма: Алесь Бадак “Беларусачка” Мікола Маляўка “Я – беларус маленькі”**

**МЭТА:** выпрацоўваць уменне беспамылкова і арфаэпічна дакладна вымаўляць словы па-беларуску.

Узбагачаць слоўнікавы запас школьнікаў. Выхоўваць пачуццё гонару за свой народ.

**АБСТАЛЯВАННЕ:** падручнік па літаратурным чытанні «Беларусачка»; малюнак з выявай дзяўчынкі ў беларускім нацыянальным адзенні.

**Ход урока**

**I. ЗНАЁМСТВА 3 ПАДРУЧНІКАМ**

Вучні пад кіраўніцтвам настаўніка разглядваюць вокладку падручніка. Хорам прачытваюць назву падручніка. Растлумачце значэнне слова «беларусачка».

* Як называюцца людзі, якія жывуць у Беларусі? Як гавораць на дзяўчынку або жанчыну? *(Беларуска.)*
* Якім памяншальна-ласкальным словам можна замяніць слова «беларуска»? *(Беларусачка.)*
* Як вы думаеце, чаму аўтары падручніка выбралі менавіта слова «беларусачка»? Чаму не выкарысталі для назвы слова «беларуска»?

—Якую ролю выконвае змест? *(Па змесце можна хутка знайсці патрэбны тэкст.)*

—Знайдзіце па змесце твор, які мае такую ж назву, як і падручнік. На якой старонцы знаходзіцца гэты твор?

**II. ПРАЦА 3 ВЕРШАМ АЛЕСЯ БАДАКА «БЕЛАРУСАЧКА»**

1. *Чытанне твора настаўнікам*
2. *Праверка першаснага ўспрымання*

— Якой вы ўявілі беларусачку? Апішыце яе.

*3.Падрыхтоўка да чытання верша вучнямі*  
Практыкаванні на пераадоленне цяжкасцей пры чытанні і выпрацоўку фанетыка-арфаэпічных навыкаў:

хўс-тач-ка *(хус-та[ч]-ка)* ру-мя-нень-кі

бе-ла-ру-сач-ка *(бе-ла-ру-са[ч]-ка)*

*4.Самастойная работа*

Вучні шэптам прачытваюць верш, адзначаюць незразумелыя словы. хустка — хустачка

*Кусок тканіны, часцей квадратнай формы, які завязваюць на галаву, шыю.*

*5. Выбарачнае чытанне*

* Знайдзіце ў вершы словы, якія апісваюць беларусачку.
* Якія з гэтых слоў можна аднесці да ласкавых? Чаму?
* Для чаго паэт Алесь Бадак ужыў ласкавыя словы?
* Дапоўніце апісанне беларусачкі асабістымі словамі, ужываючы іх у памяншальна-ласкальнай форме. (У дапамогу вучням прапануецца малюнак з выявай дзяўчынкі ў беларускім нацыянальным адзенні.)
* Прачытайце выдзеленыя радкі верша. Як вы іх разумееце?

1. *Чытанне верша хорам*
2. *Чытанне сам сабе (напаўголаса)* Падрыхтавацца да выразнага чытання верша ўголас.
3. *Выразнае чытанне*  Конкурс на лепшага чытальніка. Падрыхтавацца да выразнага чытання верша Алеся Бадака «Беларусачка».

**III.ГУТАРКА НА ТЭМУ «РАДЗІМА»**

* Што такое Радзіма? Якое імя ў нашай Радзімы?
* Як вы думаеце, чаму наша Радзіма завецца Беларуссю? Настаўнік расказвае легенды, якія раскрываюць паходжанне назвы краіны. Які галоўны горад нашай рэспублікі? Разгляд фізічнай карты Рэспублікі Беларусь. Як называюцца людзі, якія жывуць у Беларусі?
* Успомніце як гавораць на дзяўчынку або жанчыну? А на хлопчыка або мужчыну?
* Паслухайце верш Міколы Маляўкі «Я — беларус маленькі».

**ПРАЦА 3 ВЕРШАМ МІКОЛЫ МАЛЯЎКІ “Я — БЕЛАРУС МАЛЕНЬКІ”**

1.*Падрыхтоўка да асэнсаванага ўспрымання твора* сумлённы руплівы блакітны — блакітныя — з блакітнымі (вачыма) Гл. тлумачэнне значэння слоў на с. 7 падручніка.

1. *Чытанне верша настаўнікам*
2. *Праверка першаснага ўспрымання*

Пра каго гаворыцца ў вершы? Якім вы сабе ўяўляеце хлопчыка-беларуса? Апішыце.

* Разгледзьце ўважліва малюнак на с.7 падручніка. Ці адпавядае малюнку ваша вуснае апісанне хлопчыка?

4. Падрыхтоўка да чытання верша вучнямі

спяшаюся *([с']пяшаюся)* вачыма *(ва[ч]ыма)* бацькі *(ба[ц']кі)* Радзіма *(Ра[дз ]іма)* лепей маленькі жыла

1. Чытанне верша хорам
2. Самастойнае чытанне верша (напаўголаса)
3. Выбарачнае чытанне

—Якія словы і выразы характарызуюць маленькага беларуса? Зачытайце.

* Прачытайце, з кім параўноўвае сябе хлопчык. Як вы думаеце — чаму?
* Зачытайце словы, якія апісваюць знешні выгляд хлопчыка. Дапоўніце апісанне аўтара.
* Прачытайце апошнія радкі верша. Як вы іх разумееце?

1. Чытанне сам сабе (напаўголаса) Падрыхтавацца да выразнага чытання верша ўголас.
2. Выразнае чытанне Конкурс на лепшага чытальніка.

**ПАДВЯДЗЕННЕ ВЫНІКАЎ УРОКА**

* Які твор мы вывучалі на ўроку? Пра каго гаворыцца ў вершы?

**Дамашняе заданне** Падрыхтавацца да выразнага чытання верша.Стар. 6 - 7

**Тэма: Мая Радзіма – Беларусь. А. Вольскі. Радзіма. Л. Пранчак. Дарагая Беларусь**

**МЭТА:** выпрацоўваць уменне беспамылкова і арфаэпічна дакладна вымаўляць словы па-беларуску. Вучыць школьнікаў прыёмам выразнага чытання: захоўваць паўзы з апорай на знакі прыпынку, адпаведны тон і тэмп, выдзяляць з дапамогай лагічнага націску словы-пералічэнні, словы-звароты. Фарміраваць уменне знаходзіць у тэксце адказы на пытанні па змесце прачытанага. Узбагачаць слоўнікавы запас вучняў.

АБСТАЛЯВАННЕ: карткі са словамі, лексічнае значэнне якіх тлумачыцца; карткі з прыказкамі («Родная зямля мякчэйшая за чужую пярыну». «Няма смачнейшай вадзіцы, як з роднай крыніцы»).

**Ход урока**

1**.Арганізацыйны момант**

**2. Праверка д/з :** – чытанне ў парах; выразнае чытанне ўголас **3. ПРАЦА 3 ВЕРШАМ АРТУРА ВОЛЬСКАГА «РАДЗІМА»**

1. Падрыхтоўка да асэнсаванага ўспрымання мастацкага твора

бязмежны — бязмежная

Які не мае бачных межаў; бяскрайні. спякотны — спякотная лагодны — лагодная

1. Чытанне верша настаўнікам
2. Праверка першаснага ўспрымання твора

* Каму або чаму прысвяціў свой верш Артур Вольскі?
* Пра што расказвае паэт у вершы?
* Якія пачуцці выказвае — радасць, замілаванасць, сум, гордасць, любоў?

4. Падрыхтоўка да чытання верша вучнямі  
Фанетыка-арфаэпічныя практыкаванні:

бязмежная *(бя[з']межная)* дзеці *([дз']е[ц']і)*

спякотная *([с ]пякдтная)* снежная *([с']нежная)*

Практыкаванні на пераадоленне цяжкасцей пры чытанні:

ла-год-на-я га-лоў-на-е роў-ны-я

5.Чытанне верша сам сабе (шэптам)

6.Аналіз верша ў працэсе выбарачнага чытання

* Адкажыце радкамі з тэксту на пытанне: Радзіма ў нас якая?
* Чаму наша Радзіма бязмежная? Спякотная? Снежная? Лагодная?
* Прачытайце, з кім паэт параўноўвае Радзіму. Як вы думаеце — чаму?
* Што самае галоўнае для нашай краіны? Зачытайце.
* Як вы разумееце выраз «усе ёй дзеці — роўныя»?
* Прачытайце прыказкі, напісаныя на картках.
* Як вы разумееце сэнс прыказкі «Няма смачнейшай вадзіцы, як з роднай крыніцы»?
* Чаму ў народзе кажуць: «Родная зямля мякчэйшая за чужую пярыну»?

7. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць яго маўленчую партытуру.

Тэкст верша запісваецца на дошцы, каб дзеці зрокава ўспрымалі партытуру.

* Якія пачуцці неабходна перадаваць пры чытанні верша — пачуццё суму або радасці, пачуццё гордасці, замілаванасці, пяшчоту, захапленне?
* Падумайце, як трэба чытаць гэты верш — гучна і хутка або ціха і павольна. Чаму?

1. Чытанне верша хорам

* Выразнае чытанне верша. Конкурс на лепшага чытальніка.

**Фізкультхвілінка**

**ПРАЦА 3 ВЕРШАМ ЛЕАНІДА ПРАНЧАКА «ДАРАГАЯ БЕЛАРУСЬ»**

1. Падрыхтоўка да асэнсаванага ўспрымання мастацкага твора

Жыта- *Расліна, зерне якой ідзе на выпечку чорнага хлеба.* бусел — буслік

*Вялікая птушка з доўгай прамой чырвонай дзюбай і высокімі чырвонымі нагамі.*

Паказ малюнка або чучала птушкі

Спрадвечны, крыляць — крыляй с.10

2.Чытанне твора настаўнікам

Перад чытаннем верша вучні, кіруючыся загалоўкам, выказваюць меркаванні, каму або чаму прысвяціў свой твор Леанід Пранчак.

1. Гутарка па пытаннях,

* Якія пачуцці выклікаў у вас верш? Растлумачце.
* Як аўтар ставіцца да беларускай зямлі? Чаму вы так думаеце?

4. Паўторнае чытанне верша настаўнікам

— Заплюшчыце вочкі і яшчэ раз паслухайце верш. Паспрабуйце ўявіць абразкі, якія паэт малюе ў вершы з дапамогай слоў.

5. Слоўнае маляванне на аснове першасных уяўленняў

* Якія абразкі вы ўбачылі?
* Якія колеры прысутнічаюць у вашых абразках?
* Падрыхтоўка да чытання верша вучнямі  
  Фанетыка-арфаэпічныя практыкаванні:

буслік *(бу[с')лік)* на свеце *(на [с']ве[ц']е)* спявае *(]с']пявае)* спее *(]с')пее)*

* Практыкаванні на пераадоленне цяжкасцей пры чытанні

да воб-лач-каў пры-га-жэй-ша-я бе-ла-рус-ка-я спрад-веч-ны

7. Аналіз верша ў працэсе выбарачнага чытання

* Прачытайце ўважліва верш. Знайдзіце ў тэксце радкі, у якіх аўтар піша пра прыгажосць нашай зямлі.
* Як вы разумееце выраз «Бор спявае»?
* Якімі словамі можна замяніць слова спявае?
* Хто або што можа спяваць?
* Чаму паэт ужыў слова спявае?
* Як вы думаеце, чаму ў вершы бор паказаны ў вобразе жывой істоты?

— Да каго звяртаецца паэт у сваім творы? Пацвердзіце радкамі з тэксту.

*( «Падрастай, маленькі буслік.*

*I да воблакаў крыляй».)*

* Як вы разумееце гэтыя радкі?
* Для каго Беларусь з'яўляецца спрадвечным краем? Чаму?

—У якіх радках Леанід Пранчак выказвае любоў да беларускай зямлі? Зачытайце.

* Прачытайце прыказкі, напісаныя на картках.
* Як вы разумееце сэнс прыказкі «Няма смачнейшай вадзіцы, як з роднай крыніцы»?
* Чаму ў народзе кажуць: «Родная зямля мякчэйшая за чужую пярыну»?

8.Выразнае чытанне Конкурс на лепшага чытальніка

9. Завучванне верша на памяць

Тэкст верша запісваецца на дошцы. Спачатку закрываюцца апошнія словы кожнага радка, напрыклад, палоскамі паперы. Атрымліваецца наступны запіс:

Бор П,

Сонца П.

Жыта спее П.

Прыгажэйшая П

Беларуская П.

Вучні па першых словах кожнага радка ўзнаўляюць верш.

**ПАДВЯДЗЕННЕ ВЫНІКАЎ УРОКА. Рэфлексія**

* Каму або чаму прысвяціў свой верш Леанід Пранчак? Растлумачце чаму.
* Якія яшчэ загалоўкі вы можаце прапанаваць да гэтага твора?

**Тэма: Мар’ян Дукса. Развітанне з летам. Артур Вольскі. Зазвініць званок**

**Мэта:** выпрацоўваць уменне чытаць па-беларуску з захаваннем фанетычных

асаблівасцей мовы, правільна вымаўляць пры чытанні спецыфічныя беларускія

гукі [ў],[дз'], [г], [дж];вучыць прыёмам выразнага чытання: захоўваць інтанацыю, паўзы з

апорай на знакі прыпынку, тон і тэмп чытання ў залежнасці ад зместу твора,

выдзяляць з дапамогай лагічнага націску важныя па сэнсу словы; фарміраваць уменне

пацвярджаць адказы радкамі з тэксту; узбагачаць і ўдакладняць слоўнік вучняў.

***АБСТАЛЯВАННЕ:*** малюнак з выявай верасу; карткі з назвамі восеньскіх месяцаў; рознакаляровыя папяровыя жэтоны ў выглядзе лісця дрэў; два папяровыя кошыкі; карткі са словамі-адгадкамі ў выглядзе адпаведнай садавіны або гародніны (яблык, часнок, капуста, цыбуля, бульба, морква); рэчы для гульні «Я збіраю ранец» рэпрадукцыі карцін летняй тэматыкі.

**Ход урока**

**I. УСТУПНАЯ ГУТАРКА**

* Якая зараз пара года?
* Назавіце восеньскія месяцы. (Вучні называюць месяцы, а настаўнік прымацоўвае да дошкі карткі з назвамі месяцаў.)

—Як вы думаеце, чаму першы восеньскі месяц назвалі вераснем?

— Так, у гэтым месяцы цвіце верас — расліна ў выглядзе куста з дробным лісцем і лілова-ружовымі кветкамі. У народзе кажуць: «Верасень заквітнеўся верасам».

**Гульня «Усёзнайка»**

Клас дзеліцца на каманды (па радах). Гульня пачынаецца са слоў: \*У верасні, у верасні хапае ўсім турбот». Задача вучняў — назваць як мага больш «турбот», якія прыносіць з сабой верасень. Кожны правільны адказ узнагароджваецца жэтонам і суправаджаецца дадатковым пытаннем на-стаўніка. Напрыклад:

Вучні: Птушкі адлятаюць у вырай.

Настаўнік: Якія птушкі пакідаюць Беларусь?

Вучні: Жывёлы рыхтуюцца да зімы.

Настаўнік: Прывядзіце прыклады.

Вучні: Людзі збіраюць ураджай на агародах, у садах, на палях.

Настаўнік прапануе вучням адгадаць загадкі) і размеркаваць адгадкі па кошыках, пры-мацаваных да дошкі: у адзін кошык пакласці садавіну, у другі — гародніну.

Вучні: Першага верасня дзеці ідуць у школу.

**Гульня «Я збіраю ранец»**

Настаўнік вымае з ранца прадметы, а вучні пляскаюць у ладкі, калі гэты прадмет неабходны ў школе.

***II. ПРАЦА 3 ВЕРШАМ МАР'ЯНА ДУКСЫ «РАЗВІТАННЕ 3 ЛЕТАМ»***

1. Падрыхтоўка да асэнсаванага ўспрымання мастацкага твора

**гай** — **гаю**

*Невялікі лісцёвы лес.* **спачын — за спачын грай зычны**

Гл. тлумачэнне значэння слоў на с. 12 падручніка.

1. Чытанне твора настаўнікам
2. Гутарка па пытаннях, накіраваных на высвятленне эмацыянальнага ўздзеяння паэтычнага твора

Якія пачуцці выклікаў у вас верш? Якія выклікаў успаміны? Раскажыце.

4. Падрыхтоўка да чытання верша вучнямі  
фанетыка-арфаэпічныя практыкаванні:

дзякуй *([дз']якуй)* сцяжьнкі *([с'ц']яжынкі)*

будуць *(буду[ц'])* пёсні *(пё[с']ні)*

даспявай *(да[с']пявай)* сніцца *([с']ні[ц]а)* у паднябёссі *(у паднябё[с']і)*

Практыкаванні на пераадоленне цяжкасцей пры чытанні:  
**бу-ке-ты вя-сё-лы за-пра-сіў**

**вё-ра-сень пту-шы-ны** **пах-кі-я**

5. Чытанне верша сам сабе

Мэта — прачытаць твор шэптам, адзначыць незразумелыя словы.

6. Аналіз верша ў працэсе выбарачнага чытання

* Зачытайце выдзеленыя радкі верша.
* Як вы іх разумееце?
* Як можна сказаць па-іншаму?
* У якім значэнні ўжыта слова запрасіў — у прамым ці пераносным? Дакажыце.
* Значыць, верасень паказаны ў вершы як жывая істота. Як вы думаеце — чаму?
* За што дзеці дзякуюць лету?
* Як вы думаеце, дзе адпачывалі дзеці?
* Зачытайце радкі, якія пацвярджаюць вашы адказы.
* Як вы разумееце радкі «Даспявай, рабіна, ты без нас **у** лесе»?
* Чаму паэт назваў свой верш «Развітанне з летам»?
* Прыдумайце іншыя загалоўкі.

7. Слоўнае маляванне

— Уявіце сябе мастакамі. Якія ілюстрацыі вы намалявалі б да гэтага верша? Якія колеры выкарысталі б? (Вучні абгрунтоўваюць выбар таго ці іншага колеру.)

8. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць маўленчую партытуру. Калектыўна высвятляюцца эмацыянальны настрой верша, тэмп, тон:

— Як трэба чытаць гэты верш — гучна і хутка або ціха і павольна? Чаму?

— Якія пачуцці трэба перадаваць пры чытанні — радасць, сум, жаль?

9. Адпрацоўка выразнага чытання  
Чытанне верша хорам

Чытанне верша ланцужком (па слупках)

10. Выразнае чытанне верша

Настаўнік звяртаецца да класа з пытаннем: хто выраз на, эмацыянальна прачытае верш?

III. ПАДВЯДЗЕННЕ ВЫНІКАЎ УРОКА

Да ўвагі вучняў прапануюцца рэпрадукцыі карцін летняй тэматыкі. Дзеці павінны выбраць тую, якая адпавядас зместу верша.

Варыянты дамашняга задання:

1. Падрыхтавацца да выразнага чытання верша.
2. Падрыхтавацца да выразнага чытання верша, выканаць да яго графічныя ілюстрацыі.

**РЫГОР БАРАДУЛІН. ЗАГАДКІ НА ГРАДКАХ**

У гародзе каля градак шмат цікавых ёсць загадак.

Той, хто градкі даглядае, той загадкі адгадае.

От бабуля важна села і глядзіць навокал смела.

У зямлю схавала лапаць, як зачэпіш — будзеш плакаць.

Гэта злосная бабуля называецца ... (цыбуля). У бабулі родны брат

Гэта што за важны туз,

хвост зялёны, чэпкі вус? ласкавейшы быццам,

Усім вядомы карапуз

Пузан Пузанавіч ... (гарбуз). а да слёз давесці рад,

так, як і сястрыца.

Ты не вельмі плач,сынок

калі шчыплецца ..(часнок).

Не сыдзе з месца ні на крок,

зарыўшыся ў пярыну. На градзе — доўгі, зялёны;

Цярэбіць ціха вецярок зялёную чупрыну. А ў бочцы– жоўты, салёны.

Ды выцягнуць з пярыны — (Агурок)

пачырванее небарак. Семдзесят адзёжак і ўсе без

Вядома, што гэта — ... (бурак). Засцёжак. (капуста)

**Тэма: Нічыпар Парукаў. Наташын букецік**

**МЭТА.** Выпрацоўваць уменне чытаць па-беларуску, з захаваннем фанетычных

асаблівасцей мовы.

Развіваць уменне адказваць на пытанні па змесце прачытанага.

Фарміраваць уменне дзяліць тэкст на часткі і падбіраць да кожнай

назву; узнаўляць змест апавядання згодна з планам.

Узбагачаць слоўнікавы запас вучняў.

АБСТАЛЯВАННЕ: малюнкі з выявамі кветніка, астры, рамонка.

Ход урока

***1.Праверка д/з:***

выразнае чытанне верша «Развітанне з летам»

«Школа» – складанне апавядання

***2. ПРАЦА 3 АПАВЯДАННЕМ НІЧЫПАРА ПАРУКАВА «НАТАШЫН БУКЕЦІК»***

1. Падрыхтоўка да асэнсаванага ўспрымання мастацкага твора

кветнік — у квётніку

*Градка, дзе растуць кветкі; клумба.*

Паказ малюнка; назіранне за аб'ектам у натуральных абставінах

кволы — кволенькі — кволенькія

*Слабенькі, маладзенькі.* духмяны — духмяная *Які прыемна пахне.*

*2.* Чытанне твора настаўнікам

Перад чытаннем тэксту настаўнік прапануе вучням разгледзець

малюнак на с.15 з тым, каб яны па ілюстрацыі і загалоўку вызначылі, аб чым пойдзе гаворка ў творы.

3. Праверка першаснага ўспрымання

— Ці правільна вы вызначылі, аб чым пойдзе гаворка ў творы?

* Ці можна па загалоўку і ілюстрацыі вызначыць гэта?
* Якая частка апавядання вам найбольш спадабалася? Чаму?

4. Падрыхтоўка да чытання апавядання вучнямі  
Фанетыка-арфаэпічныя практыкаванні:

цёплыя *([ц']ёплыя)* дзяўчынцы *([дз']я[ў][ч]ынцы)* пакёцік *(пакё[ц']ік)* дзён *([дз']ён)* бўдуць *(бўду[ц'])*

занёсці *(занё[с'ц']і)* расцвілі *(ра[с'ц']вілі)* вёрасня *(вёра[с']ня)* раслінкі *(ра[с']лінкі)*

Практыкаванні на пераадоленне цяжкасцей пры чытанні:

зяр-ня-так ка-ля-ро-вы ус-коп-ва-ла

на-стаў-ні-цы ся-мі-га-до-ва-я па-ма-га-ла

на-сы-па-ла па-ка-за-ла за-зе-ля-нё-лі да-гля-да-ла

5. Самастойная праца

Мэта — прачытаць тэкст шэптам, засвоіць змест.

6. Гутарка па змесце твора

Калі адбываецца дзеянне, апісанае ў тэксце?

Дзе адбываецца дзеянне?

* Назавіце галоўную гераіню.
* Чым займалася Наташа?
* Што прапанавала дзяўчынцы мама?
* Як Наташа паставілася да такой прапановы?
* Што ў дзяўчынкі атрымалася?
* Каму занесла Наташа букет прыгожых кветак?
* Чаму радасна было дзяўчынцы?

7. Складанне лагічнага плана

* Уважліва прачытайце апавяданне яшчэ раз.
* Колькі малюнкаў можна намаляваць да апавядання?

— Што вы адлюструеце на першым (другім, трэцім, чацвёртым) малюнках?

— Якімі словамі падпішам гэты малюнак?

У выніку такой працы на дошцы з'яўляецца план.

П л ан

1. Памочніца.
2. Прапанова мамы.
3. Духмяныя рамонкі і астры.
4. Букет прыгожых кветак.

8.Выбарачнае чытанне

— Зачытайце ўрывак, які раскрывае змест першай (другой і г.д. ) частак.

9. Узнаўленне апавядання па плане

Вучні ланцужком узнаўляюць змест апавядання (па сэнсавых частках).

10.Узнаўленне твора ад імя 1-й асобы (калектыўна)\*

— Уявіце: усё, што апісана ў апавяданні, адбылося не з дзяўчынкай Наташай, а з вамі. Ваша задача — расказаць пра гэта.

— Якія словы вы будзеце ўжываць замест слоў Наташа, дзяўчынка?

11.Стварэнне вуснага партрэта галоўнай гераіні\*

— Якой вы сабе ўяўляеце Наташу? Апішыце яе знешні выгляд.

— Якімі словамі можна ахарактарызаваць Наташу?

Наташа якая?

**12. Вынік урока. Рэфлексія.**

**Д/з:** с.14-15 – выразнае чытанне

**ТЭМА: БЕРАЖЛІВЫЯ АДНОСІНЫ ДА ВУЧЭБНЫХ РЭЧАЎ**

**Н.Чарнабай. Чаму партфель плакаў С. Пагарэльскі. Хто я?**

**МЭТА:** выпрацоўваць уменне чытаць па-беларуску, з захаваннем фанетычных асаблівасцей мовы, правільна вымаўляць пры чытанні спецыфічныя беларускія гукі [дз'], [ч]. [ц'], выпрацоўваць уменне пацвярджаць адказы радкамі з тэксту. Фарміраваць уменне выказваць уласныя адносіны да дзеючых асоб, іх учынкаў, вучыць ствараць слоўны партрэт героя твора. Выхоўваць беражлівыя адносіны да школьных рэчаў.

**Ход урока**

1. Арганізацыйны момант

2. Моўная размінка

“Гульня” У.Ліпскі с.27

Т.Кляшторная “Ветлівыя словы” с.26

А.Вольскі “Зазвініць званок”, с.16

3. Праверка д/з:

Выбарачнае чытанне

Зачытайце ўрывак, які раскрывае змест першай (другой і г.д. ) частак.

Пераказ па плану

* Памочніца.
* Прапанова мамы.
* Духмяныя рамонкі і астры.
* Букет прыгожых кветак.

4. ПРАЦА 3 АПАВЯДАННЕМ НАТАЛЛІ ЧАРНАБАЙ «ЧАМУ ПАРТФЕЛЬ ПЛАКАЎ»

1. Падрыхтоўка да асэнсаванага ўспрымання мастацкага твора

скіба — скібка — са скібкай

*Адрэзаны кавалак хлеба; луста.*

Гойсаць– *хутка рухацца, бегаць.*

плюхнуцца — плюхнуўся *яжка (грузна)– сесці на што - небудзь.*

Назіранне дзеяння ў натуральных абставінах

Майстраваць–– *рабіць, вырабляць што-небудзь, звычайна ручным спосабам; ладзіць,*

*рамантаваць.*

2. Чытанне апавядання настаўнікам

— Паслухайце ўважліва апавяданне і адкажыце на пытанне «Чаму партфель плакаў?».

3. Праверка першаснага ўспрымання твора

* Чаму партфель плакаў?
* Ці спадабаўся вам хлопчык Цімафейка? Чаму?

4. Падрыхтоўка да чытання тэксту вучнямі  
Акцэнтуацыйныя і фанетыка-арфаэпічныя практыкаванні:

*ходзіць (хо[дз']іць) здзьмула ([з'дз']мула)*

*глядзела ([г]ля[дз']ела) слёзы ([с']лёзы)*

*усміхаецца (у[с']міхае[ц]а)*

кідаць — кідае

кідаць — кідае (існуюць два варыянты пастаноўкі націску) ласкава

Практыкаванні на пераадоленне цяжкасцей пры чытанні:

сяс-трыч-ка пры-га-вор-ва-е

Ці-ма-фёй-ка за-ка-лых-ва-е

за-ча-піў-ся

спа-ха-піў-ся на-бе-гаў-шы-ся ад-ной-чы

5. Самастойная работа

Мэта — ціха прачытаць тэкст, адзначыць незразумелыя словы, засвоіць змест.

6. Лексічная работа

Гаспадар — гаспадара

*Уладальнік каго- або чаго-небудзь; той, хто валодае кім- або чым-небудзь.*

скардзіцца — скардзіўся *Жаліцца, плакаць.*

*7.* Аналіз апавядання

* Як Цімафейка ставіўся да партфеля?
* Як вы можаце ацаніць яго ўчынак? Паразважайце.
* Хто вырашыў правучыць хлопчыка?
* Што зрабіла сястра?
* Ці правільны яе ўчынак?
* Як бы вы правучылі такога хлопчыка, як Цімафейка? Раскажыце.
* Ці знайшоў Цімафейка свой партфель?
* Што ў першую чаргу зрабіў хлопчык, калі знайшоў партфель?

— Ці можна сказаць, што Цімошка зразумеў сваю памылку? Растлумачце свой адказ.

1. Другое чытанне твора вучнямі (напаўголаса)
2. Выбарачнае чытанне

— Чаму апавяданне так названа? Знайдзіце радкі, якія пацвярджаюць вашы адказы.

— Знайдзіце і прачытайце, як Цімошка ставіўся да партфеля.

* Прачытайце, як сястра правучыла брата.
* Як Цімошка шукаў свой партфель? Прачытайце.
* Як вы разумееце выраз \*як ветрам здзьмула»?
* Замяніце яго адным словам.
* Як гучыць выразней?
* Прачытайце, як Цімафейка прасіў прабачэння ў партфеля. Як трэба чытаць словы хлопчыка?
* 3 якімі словамі звяртаўся да партфеля хлопчык?
* Якія ветлівыя словы ён выкарыстоўваў?
* Як гэта характарызуе Цімафейку?
* Якія ветлівыя словы вы яшчэ ведаеце? Назавіце іх.
* Чаму з ветлівымі словамі лёгка жыць? Падмацуйце свае адказы прыкладамі.

10. Стварэнне вуснага партрэта героя твора

* 3 дапамогай слоў намалюйце партрэт Цімошкі. Якім вы яго ўяўляеце? Апішыце яго знешні выгляд.
* Ахарактарызуйце хлопчыка. Цімошка які? Якія ўчынкі хлопчыка гэта пацвярджаюць?

5. ПРАЦА 3 ВЕРШАМ СЯРГЕЯ ПАГАРЭЛАЎСКАГА **«ХТО** Я?»

1. Чытанне верша настаўнікам
2. Праверка нершаснага ўспрымання

— Ці спадабаўся вам верш? Чым?

3. Самастойнае чытанне (напаўголаса)

Мэта — прачытаць верш і адказаць на пытанне «Чаму ў хлопчыка столькі імён?».

1. Адказы на пытанні па змесце прачытанага
2. Выразнае чытанне верша

6.Вынік урока. Рэфлексія.

**7. Д/з: с.18-22** – выразнае чытанне

**Тэма: ЧАРАДЗЕЙКА ВОСЕНЬ Вера Вярба. «Восень». Я. Колас. Адлёт жураўлёў**

**МЭТА:** развіваць уменне правільна чытаць па-беларуску, з захаваннем фанетычных асаблівасцей мовы. Фарміраваць уменне выразна чытаць: захоўваць паўзы з апорай на знакі прыпынку, адпаведны тон і тэмп у залежнасці ад эмацыянальнага зместу твора. Выпрацоўваць уменне ствараць слоўны партрэт героя твора. Узбагачаць лексікон вучняў вобразнымі словамі.

Выхоўваць беражлівыя адносіны да прыроды свайго краю.

АБСТАЛЯВАННЕ: серыя малюнкаў на тэму «У грыбах» (с. 36—37); рэпрадукцыя карціны I. Левітана «Залатая восень»; музыкальная кампазіцыя П. I. Чайкоўскага «Поры года. Кастрычнік».

**Ход урока**

**I.** УСТУПНАЯ ГУТАРКА Загадка пра восень:

Пуста ў палях, мокне зямля, дожджык палівае — калі гэта бывае?

* Па якіх прыкметах вы здагадаліся, што гэта восень?
* Якое надвор'е часцей за ўсё бывае ўвосень?

— Адгадайце загадкі пра з'явы, якія назіраюцца ў прыродзе восенню.

Крылаў не мае,

А лятае,

Без рук,

А вароты адчыняе.

Без голасу,

А спявае,

Без пугі,

А хмары ганяе. (Вецер.)

Ішоў даўгавяз, у зямлю ўвяз. (Дождж.)

Лёгкі, але не падняць.

Сцелецца, ды не рагожа...

Бераг, лужок, стажок —

кожны схавацца ў ім можа. (Туман.)

Крыл не маюць, а лятаюць.

Ног не маюць, а бягуць.

Не ў вадзе, але з вадою.

Адгадайце, што такое. (Хмары.)

* Якія яшчэ змены адбываюцца ў прыродзе з надыходам восені?
* Уявіце сябе незвычайнымі мастакамі, якія пішуць карціны з дапамогай слоўнага матэрыялу. Напішыце карціну на тэму «Восень». Падумайце, што вы адлюструеце ў сваім творы, якія колеры выкарыстаеце. (На абдумванне даецца 3—4 хвіліны.)

Да ўвагі вучняў прапануецца рэпрадукцыя карціны I. Левітана «Залатая восень».

* Разгледзьце ўважліва рэпрадукцыю карціны I. Левітана. (Гучыць музыкальная кампазіцыя П. I. Чайкоўскага «Поры года. Кастрычнік».)
* Як вы думаеце, якую назву даў сваёй карціне аўтар? Адказ абгрунтуйце.

— Прачытайце апісанне карціны I. Левітана. На дошцы:

Перад намі зямля, пакрытая бурай асенняй травой. Барвовыя і жоўтыя бярозы злева і бронзавыя дубы справа. Здаецца, што цёмна-сіняя вада ракі павольна рухаецца. Паступова яна становіцца светлай, пяшчотна-блакітнай.

— Знайдзіце і зачытайце словы, якія абазначаюць асеннія колеры.

— Як вы разумееце назвы колераў: буры, барвовы, бронзавы?

Буры - *ІІІараватакарычневы.*

Барвовы - *Цёмначырвоны.*

Бронзавы - *Цёмна-залацісты або карычневы.*

Паказ папяровых палосак адпаведнага колеру

* Пра што не сказана ў апісанні? *(Пра неба.)*
* Якое неба на карціне?
* Задайце пытанні па карціне, якія пачынаюцца са слоў: якія? якая? якое? які?

II. ПРАЦА 3 ВЕРШАМ ВЕРЫ ВЯРБЫ «ВОСЕНЬ»

1. Падрыхтоўка да асэнсаванага ўспрымання мастацкага твора

жалёйка

Настаўнік прапануе вучням самастойна прачытаць тлумачэнне значэння слова і разгледзець малюнак на с. 32 падручніка.

1. Чытанне твора настаўнікам
2. Першасны аналіз

* Якія карціны вы ўяўлялі падчас слухання верша?
* Як Вера Вярба называе восень?
* Як вы разумееце значэнне слова чарадзейка?

чарадзёй — чарадзёйка

*Той, хто зачароўвае, захапляе.*

— Чаму аўтар называе восень чарадзейкаю?

4. Падрыхтоўка да чытання верша вучнямі  
Фанетыка-арфаэпічныя практыкаванні:

прыйдзі *(прый[дз']і)* адчынены *(а[ч]ынены)*

ходзіць *(хд[дз']іць)* навучыся *(наву[ч]ыся)*

чарадзёйка *([ч]ара[дз']ёйка)* Практыкаванні на пераадоленне цяжкасцей пры чытанні:

ча-ра-дзёй-ка за-ла-та-я раз-но-сіць

на-ву-чы-ся

5. Самастойнае чытанне (напаўголаса)

6. Аналіз верша

* Куды завітала восень? Пацвердзіце радкамі з тэксту.
* Што змянілася ў лесе з прыходам восені? Паразва-жайце.
* Чым адорвае нас восеньскі лес? Ці збіралі вы грыбы? Раскажыце.  
  Настаўнік прапануе вучням адгарнуць с. 36 падручніка і ўважліва разгледзець малюнкі. Высвятляецца тэма серыі малюнкаў. Затым дзеці адказваюць на пытанні, змешчаныя пад малюнкамі (с. 36—37) і пытанні настаўніка: Як Алеся сустрэла Паўла?Што потым рабілі дзеці? Паразважайце. Пры ўзнікненні цяжкасцей падчас адказаў на пытанні настаўнік прапануе вучням скарыстаць апорныя словы на с. 37.
* Прыдумайце загаловак да апавядання, якое мы калектыўна склалі.
* Куды запрашаюць восень? Прачытайце.
* Як вы думаеце, хто запрашае восень прыйсці ў школу?
* А вы запрасілі б восень да сябе? Чаму?
* Прачытайце выдзеленыя радкі верша. Як вы іх разумееце?
* Якія словы дапамагаюць уявіць восень як жывую істоту? Прачытайце.
* Якія яшчэ дзеянні можа выконваць восень? Паразважайце.
* Як паэтка ставіцца да восені? Паразважайце.

— Як вы думаеце, які настрой Вера Вярба перадае ў сваім творы? Растлумачце чаму.

7. Стварэнне вуснага партрэта восені

— Якой вы ўяўляеце восень? Як яна можа выглядаць? Які характар у чарадзейкі восені?  
8. Падрыхтоўка да выразнага чытання  
Вучні чытаюць тэкст і пад кіраўніцтвам настаўніка

складаюць маўленчую партытуру. Калектыўна высвятляецца, якія сродкі выразнасці неабходна ўлічваць пры чытанні верша:

* Які настрой вы будзеце перадаваць пры чытанні? У якім тэмпе трэба чытаць? Якім тонам?

9. Выразнае чытанне верша

Конкурс на лепшага чытальніка. (Прачытаць верш выразна, захоўваючы ўсе патрабаванні.)

ПРАЦА 3 ВЕРШАМ ЯКУБА КОЛАСА «АДЛЁТ ЖУРАЎЛЁЎ»

1. Чытанне верша настаўнікам (абавязкова на памяць)  
Перад чытаннем настаўнік просіць дзяцей заплюшчыць вочкі і ўважліва паслухаць верш. Чытанне верша можа суправаджацца музычнай кампазіцыяй В. Вівальдзі «Поры года. Восень».

2. Праверка першаснага ўспрымання твора

* Якія карціны вы ўявілі падчас слухання верша?
* Якія колеры ў іх пераважаюць? Чаму? Які настрой выклікае верш? Якімі колерамі можна выказаць свой настрой?

3. Падрыхтоўка да чытання верша вучнямі  
Практыкаванні на пераадоленне цяжкасцей пры чытанні:  
шну-роч-кам бяз-меж-ным за-ці-ха-юць  
ля-соч-кам роў-нень-кім ха-ла-дзё-юць сі-ра-це-е мкнуц-ца

4. Самастойнае чытанне

Мэта — прачытаць верш напаўголаса, адзначыць незразумелыя словы, падрыхтавацца да чытання ўголас.

5. Чытанне верша часткамі з мэтай высветліць сэнс кожнай

Прачытайце першы радок верша. Як вы яго разумееце?

* Якім словам можна замяніць слова замірае?
* Чаму паэт выбраў менавіта гэта слова? Аналагічная праца праводзіцца з астатнімі радкамі пер-

шага слупка. Прачытайце другі слупок верша. Як ласкава аўтар называе «радок» жураўлёў? Як вы гэта ўяўляеце?

6. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць маўленчую партытуру. Які настрой неабходна перадаваць пры чытанні?

* У якіх словах ён асабліва перадаецца? Прачытайце.
* Пры чытанні вылучайце гэтыя словы голасам.
* У якім тэмпе трэба чытаць першы слупок верша? Якія словы падказваюць гэта? Прачытайце.
* Як будзем чытаць другі слупок?

1. Адпрацоўка выразнага чытання Чытанне верша хорам

III. ПАДВЯДЗЕННЕ ВЫНІКАЎ УРОКА

— Восень — незвычайная падарожніца. Яна заглядвае ва ўсе куточкі і пакідае там свой след. Разам з восенню мы ўжо завіталі ў лес. Цяпер яна запрашае нас у парк і агарод.

—Складзіце невялікія апавяданні на тэму «Восень у парку» і «Восень у агародзе» (па варыянтах). Выкарыстоўвайце апорныя словы, дадзеныя ў падручніку на с. 32.

Вызначаецца лепшае апавяданне. Варыянты дамашняга задання:

1. Падрыхтавацца да выразнага чытання верша.
2. Падрыхтавацца да выразнага чытання верша, намаляваць партрэт восені як жывой істоты.

**Тэма: Уладзімір Ягоўдзік. «Восень на парозе»**

МЭТА. Развіваць уменне правільна чытаць па-беларуску, з захаваннем фанетычных асаблівасцей мовы. Фарміраваць уменне выразна чытаць: захоўваць паўзы з апорай на знакі прыпынку, адпаведны тон і тэмп у залежнасці ад эмацыянальнага зместу твора. Выпрацоўваць уменне ствараць слоўныя карціны. Узбагачаць лексікон вучняў вобразнымі словамі.

АБСТАЛЯВАННЕ: малюнак з выявай пліскі.

**Ход урока**

I. ПРАЦА 3 АПАВЯДАННЕМ УЛАДЗІМІРА ЯГОЎДЗІКА «ВОСЕНЬ НА ПАРОЗЕ»

1. *Падрыхтоўка да асэнсаванага ўспрымання мастацкага твора*

пліска — пліскі Паказ малюнка

самотны — самотныя

Настаўнік прапануе вучням самастойна прачытаць тлумачэнне значэння слоў на с. 33 падручніка. Спякотлівы *Спякотны; вельмі гарачы, душны, надзвычай нагрэты.*

1. Чытанне твора настаўнікам
2. Гутарка па змесце прачытанага

* Які настрой выклікаў у вас верш? Чаму?
* Якія восеньскія прыкметы вы заўважылі ў тэксце?

4. Падрыхтоўка да чытання апавядання вучнямі  
Фанетыка-арфаэпічныя практыкаванні:

дажджыла *(да[ждж]ыла)* дзесьці *([дз']е[с'ц']і)*стрыжы *(ст[р]ы[ж]ы)* цінькаюць *([ц ]інькаю[ц'])*

Практыкаванні на пераадоленне цяжкасцей пры чытанні:

шмат-лі-ка-е ад-ля-та-юць

ня-бліз-ку-ю вы-праў-ля-юц-ца

5. Самастойнае чытанне

Мэта — ціха прачытаць тэкст, адзначыць незразумелыя словы.

6. Аналіз твора ў працэсе выбарачнага чытання

* Якія восеньскія прыкметы апісваюцца ў тэксце? Зачытайце.
* Як вы разумееце значэнне слова дажджыла?
* Як можна сказаць інакш?
* Знайдзіце ў тэксце і прачытайце прыказку.
* Як вы яе разумееце?
* Прачытайце, якія птушкі першымі адлятаюць у заморскія краіны.
* Хто выпраўляецца ў дарогу за імі? Прачытайце.
* Якія птушкі адлятаюць у канцы верасня? Пацвердзіце радкамі з тэксту.
* Як вы разумееце значэнне слова трубныя (крыкі)?
* Якіх пералётных птушак вы ведаеце яшчэ?
* Як вы думаеце, чаму апавяданне называецца «Восень на парозе»?
* Прапануйце да яго іншыя варыянты загалоўка.

7. Слоўнае маляванне

* Якія карціны вы намалявалі б да тэксту?
* Якія колеры выкарысталі б?

Арганізуецца конкурс «Лепшы майстар слова».

8. Адпрацоўка выразнасці чытання

* У якім тэмпе будзем чытаць твор?
* Які настрой неабходна перадаваць пры чытанні? Вучні напаўголаса чытаюць апавяданне з захаваннем усіх патрабаванняў да выразнасці. Асаблівая ўвага звяртаецца на сказы з працяжнікам і шматкроп'ем. (Калі стаіць працяжнік, паўза адпавядае ліку «раз-два», калі шматкроп'е — ліку «раз, два, тры, чатыры».)

9. Выразнае чытанне

Прачытаць твор выразна, перадаць яго восеньскі настрой.

III. ПАДВЯДЗЕННЕ ВЫНІКАЎ УРОКА

Настаўнік прапануе вучням адгарнуць с. 46 падручніка. Прачытайце загаловак. Як вы разумееце яго сэнс?

* Як з'явіліся прыкметы? Паразважайце. Якія прыкметы вы ведаеце?
* Ці выкарыстоўваеце вы прыкметы ў жыцці? Раскажыце.
* Прачытайце прыкметы пра восень і растлумачце, як вы іх разумееце.

— Якія прыкметы падыходзяць да вывучаных на ўроку твораў?

***Дамашняе заданне*** *Стар. 33, выр. чыт.*

**ТЭМА: Васіль Сухамлінскі. «Чаму Волечка не сарвала кветку»**

**МЭТА.** Развіваць уменне правільна чытаць па-беларуску, з захаваннем фанетычных асаблівасцей мовы, выкарыстоўваць прыёмы выразнага чытання. Выпрацоўваць уменне ўзнаўляць змест твора блізка да тэксту па апорных словах. Фарміраваць уменне выказваць уласныя адносіны да дзеючых асоб, іх учынкаў. Удакладняць слоўнікавы запас вучняў.

**Ход урока**

*Праверка дамашняга задання Стар. 33, выр. чыт*

I. ПРАЦА 3 МАСТАЦКІМ ТВОРАМ

1. Чытанне твора настаўнікам
2. Праверка першаснага ўспрымання твора

— Ці спадабалася вам дзяўчынка Волечка? Чаму?

3. Падрыхтоўка да чытання апавядання вучнямі

Практыкаванні на пераадоленне цяжкасцей пры чытанні:

пер-ша-клас-ні-ца бла-кіт-на-е пра-цяг-нў-ла

на пя-лёс-тач-ку ча-роў-ну-ю за-гля-дзё-ла-ся у кро-пель-цы

**4.** Самастойнае чытанне

— Прачытайце ўважліва твор і адкажыце на пытанне:  
«Чаму Волечка не сарвала кветку?»

5. Аналіз апавядання

* Чаму Волечка не сарвала кветку?
* Ці правільна яна зрабіла? Адказы абгрунтуйце.

— Як бы вы паводзілі сябе ў такой сітуацыі? Паразва-

жаііце.

— Чаму вучыць гэта апавяданне?

1. Другое чытанне апавядання вучнямі (падрыхтоўка да выбарачнага чытання)
2. Выбарачнае чытанне

— Куды ішла першакласніца Волечка раніцай? Зачытайце.

* Што яна ўбачыла каля дарогі? Зачытайце.
* Пацвердзіце словамі тэксту, чаму Волечка не сарвала кветку.
* Разгледзьце малюнак пасля тэксту. Якія радкі яму адпавядаюць?
* Знайдзіце ў тэксце і прачытайце самыя важныя, на вашу думку, словы і выразы. (Настаўнік запісвае адзначаныя словы і выразы на дошцы.)

1. Падрабязнае ўзнаўленне зместу твора (абавязкова вы-карыстаць важныя словы і выразы, якія запісаны на дошцы)
2. Узнаўленне апавядання ад імя 1-й асобы (калектыўна)

* Уявіце, што гісторыя, апісаная ў творы, адбылася з вамі. Вам вельмі хочацца расказаць яе сваім сябрам.
* Як называе аўтар сваю гераіню?
* Якія словы вы будзеце ўжываць замест слоў Волечка, яна?

10. Чытанне твора сам сабе

Мэта — падрыхтавацца да выразнага чытання.

11. Выразнае чытанне

II. ПАДВЯДЗЕННЕ ВЫНІКАЎ УРОКА

* Назавіце галоўнага героя апавядання Васіля Сухам-лінскага.
* Выкажыце сваё стаўленне да Волечкі. Што вам пада-баецца або не падабаецца ў дзяўчынцы? Растлумачце чаму.
* Чаму мы можам павучыцца ў Волечкі?
* Якая галоўная думка твора?
* Якія іншыя загалоўкі да апавядання вы можаце прапанаваць?

***Дамашняе заданне*** *Стар. 37, выр. чыт.*

Падрыхтавацца да выразнага чытання апавядання, стварыць да твора графічныя ілюстрацыі.

**ТЭМА.** **КАЛЫХАНКІ. ЗАБАЎЛЯНКІ. ЗАКЛІЧКІ**

**МЭТА.** Развіваць уменне правільна чытаць па-беларуску, з захаваннем фанетычных асаблівасцей мовы. Раскрываць практычным шляхам характэрныя асаблівасці калыханак, забаўлянак, заклічак.

Выпрацоўваць уменне адрозніваць малыя фальклорныя жанры. Фарміраваць уменне перадаваць пры чытанні інтанацыйныя асаблівасці кожнага фальклорнага жанру.

**Ход урока**

*I. УСТУПНАЯ ГУТАРКА*  
На дошцы: Што ў народзе скажуць, як у вузел звяжуць.

* Прачытайце назву раздзела падручніка, які мы пачынаем сёння вывучаць.
* Як вы думаеце, якія творы будуць вывучацца ў гэтым раздзеле? Адказ абгрунтуйце.
* Мы пазнаёмімся з рознымі творамі, якія прыдумаў народ.
* Сёння на ўроку мы будзем вывучаць калыханкі, забаўлянкі, заклічкі.
* *II. ВЫВУЧЭННЕ КАЛЫХАНАК*

1. Падрыхтоўка да чытання калыханак

* Ці ведаеце вы, што такое калыханка? Каму з вас спявалі або яшчэ спяваюць калыханкі? Якія? Праспявайце. Якімі словамі звычайна пачынаюцца калыханкі?

2. Лексічная работа

**Гулі** *Так у народзе называлі галубоў.*

люлька — люленька — люленькі — у люленькі *Калыска.*

*Буркаваць*  Вучні чытаюць тлумачэнне значэння на с. 42 падручніка.

1. Чытанне калыханак настаўнікам
2. Праверка эмацыянальнага ўздзеяння твораў

* Якія пачуцці ахапілі вас падчас чытання калыханак? Чаму?
* Якая з калыханак вам найбольш спадабалася? Чаму?
* Падрыхтуйцеся да выразнага чытання гэтай калыханкі.

— 3 якой інтанацыяй вы будзеце чытаць калыханкі?

5. Чытанне сам сабе  
Мэта — падрыхтавацца да выразнага чытання адной з калыханак (на выбар вучняў), адзначыць у ёй ласкавыя словы.

6. Выразнае чытанне (Па жаданні вучняў калыханку можна праспяваць.)

III. ВЫВУЧЭННЕ ЗАБАЎЛЯНАК 1. Падрыхтоўка да чытання

— Патлумачце значэнне слова забаўлянкі. забаўлянка — забаўлянкі

*Вяселыя вершы або песенькі, назва якіх ідзе ад слова* *забаўляцца, г. зн. весяліцца.*

* Як вы думаеце, каго забаўлялі такімі песнямі? Калі выконвалі забаўлянкі?

2. Лексічная работа каваць — *Падбіваць падкову.* частаваць — частавала — пачастую Тлумачэнне значэння слова гл. на с. 43 падручніка.

3. Чытанне забаўлянак настаўнікам  
Пасля чытання:

* Які настрой выклікалі ў вас забаўлянкі? Чаму? Пра што ідзе ў іх гаворка? Якія забаўлянкі ведаеце вы?
* IV. ВЫВУЧЭННЕ ЗАКЛІЧАК

1.Падрыхтоўка да чытання

— Як вы разумееце сэнс слова заклічкі? У заклічках звяртаюцца звычайна да вясны і лета, да сонца і ветру, да дажджу і вясёлкі, да жывёл і раслін.

2.Падрыхтоўка да выразнага чытання  
Вучні хорам чытаюць тэксты і пад кіраўніцтвам настаўніка складаюць маўленчыя партытуры.

—Якім тонам трэба чытаць заклічкі? Якія словы неабходна выдзеліць голасам, каб правільна перадаць сэнс заклічак?

3.Чытанне хорам  
Прачытаць заклічкі так, каб дожджык і божая кароўка выканалі вашу просьбу.

4. Гульня «Карагод» Вучні дзеляцца на дзве каманды. Кожная атрымлівае заданне вывучыць на памяць прапанаваную настаўнікам заклічку. Затым каманды па чарзе водзяць карагод і дэкламуюць вывучаную заклічку. V. ПАДВЯДЗЕННЕ ВЫНІКАЎ УРОКА

* Якія творы мы вывучалі на ўроку? Паслухайце ўважліва творы і вызначце іх назвы: калыханка, заклічка, забаўлянка. *Дамашняга заданне:*

1. Падрыхтавацца да выразнага чытання адной калыханкі, забаўлянкі, заклічкі.
2. Вывучыць на памяць адзін з твораў (на выбар вучняў).

**Тэма: Коцік Петрык і мышка (беларуская народная казка)**

**МЭТА.** Выпрацоўваць уменне вызначаць асаблівасці казачнага жанру. Развіваць уменне перадаваць змест казкі, выкарыстоўваючы казачныя вобразныя выразы.

Фарміраваць уменне фармуляваць галоўную думку твора. Узбагачаць слоўнікавы запас вучняў. АБСТАЛЯВАННЕ: партрэт Якуба Коласа, малюнак з выявай гумна.

**Ход урока**

I. УСТУПНАЯ ГУТАРКА На дошцы:

Вось паслухай, зрабі ласку: Раскажу табе я казку...

— Давайце разам прачытаем словы, якія аднойчы сказаў Якуб Колас — вядомы беларускі паэт і пісьменнік. Настаўнік паказвае вучням партрэт Якуба Коласа. Сення на ўроку мы трапім у чароўны свет казкі.

II. ПРАЦА 3 КАЗКАЙ

1. Падрыхтоўка да асэнсаванага ўспрымання твора

гумно — у гумно *Вялікі халодны будынак, куды складваюць збожжа.* Паказ малюнка

куток — у куток *Частка памяшкання паміж дзвюма сценамі.* Шляхам назірання

1. Чытанне казкі настаўнікам
2. Праверка першаснага ўспрымання — Якія чарадзейныя моманты вы заўважылі ў казцы?

Адказ абгрунтуйце.

4. Падрыхтоўка да чытання казкі вучнямі  
Акцэнтуацыйныя і фанетыка-арфаэпічныя практыкаванні:

хутчэй *(ху[ч]эй)* заплюшчы *(заплю[шч]ы)* зверанятка *([з']веранятка)* пасмялела *(па[с']мялела)*

Практыкаванні на пераадоленне цяжкасцей пры чытанні:

за-ша-ма-це-ла за-ха-це-ла-ся спа-да-ба-ла-ся

1. Самастойнае чытанне (моўчкі)
2. Гутарка па змесце казкі

* Назавіце галоўных герояў казкі.
* Хто з герояў вам найбольш спадабаўся? Чаму?
* Чаго вельмі хацелася коціку Петрыку? Ці злавіў ён мышку? На якую хітрасць пайшла мышка, каб выратавацца? Ці ведаеце вы гульню «Кошкі-мышкі»? Раскажыце.
* Ці ўдалося мышцы перахітрыць коціка? Чаму? Чаму вучыць казка? Якая галоўная думка твора?

7. Стварэнне вусных партрэтаў герояў

* Якім вы ўяўляеце коціка Петрыка? Апішыце яго знешні выгляд. Які ў яго характар?

Такім жа чынам ствараецца слоўны партрэт мышкі.

8. Выбарачнае чытанне

* Прачытайце, якімі словамі пачынаецца казка.
* Якія зачыны казак ведаеце вы?
* Чаму коцік Петрык захацеў злавіць мышку? Прачытайце.
* Як Петрык яе шукаў? Прачытайце.
* Прачытайце, як коцік сустрэў мышку.
* Прачытайце, як мышка вучыла коціка гуляць у кошкі-мышкі. Прачытайце канцоўку казкі.
* Успомніце, як яшчэ могуць заканчвацца казкі.

— Чаму ў канцы апошняга сказа стаіць шматкроп'е? Паразважайце.

9. Падзел тэксту на сэнсавыя часткі згодна з планам Прачытайце план на с. 52.

* Знайдзіце ўрывак, які адпавядае першаму пункту плана. Зачытайце яго. Які эпізод адпавядае другому пункту? Трэцяму?

10. Перадача зместу твора па плане (ланцужком)  
Выбарачнае ўзнаўленне казкі (перадача зместу адной з частак казкі на выбар вучняў)

Выкарыстоўваецца адзін з відаў працы на выбар настаўніка.

11. Творчае ўзнаўленне\* Прыдумайце працяг казкі.

12. Інсцэніроўка\*

* Знайдзіце ў тэксце размову коціка з мышкай. Назавіце дзеючых асоб гэтага ўрыўка.
* 3 якой інтанацыяй неабходна чытаць словы коціка? Мышкі? Растлумачце чаму.

Настаўнік дапамагае вучням размеркаваць ролі. Разыгрываецца дыялог коціка і мышкі.

III. ПАДВЯДЗЕННЕ ВЫНІКАЎ УРОКА Назавіце галоўных герояў казкі «Коцік Петрык і мышка».

— Чаму вучыць гэта казка? Якая галоўная думка твора?  
Варыянты дамашняга задання:

1. Падрыхтавацца да выразнага чытання казкі.
2. Падрыхтавацца да перадачы зместу казкі.

**Тэма: Зоська Верас. «Сонца свеціць»**

**МЭТА.** Развіваць уменне правільна чытаць па-беларуску, з захаваннем фанетычных асаблівасцей мовы. Фарміраваць уменне вызначаць агульны эмацыянальны настрой паэтычнага твора, захоўваць тэмп і тон чытання ў залежнасці ад эмацыянальнага зместу твора. Вучыць складаць партытуру паэтычнага твора. Выхоўваць эстэтычныя пачуцці.

Узбагачаць слоўнікавы запас вучняў лексікай па тэме «Зіма».

АБСТАЛЯВАННЕ: карткі з назвамі зімовых месяцаў.

**Ход урока**

I. УСТУПНАЯ ГУТАРКА

Загадка пра зіму: Снег на полі, лёд на рэчцы, мяцеліца гуляе — калі так бывае?

* Па якіх прыкметах мы вызначаем, што гэта зіма?
* Назавіце зімовыя месяцы. (Настаўнік прымацоўвае да дошкі карткі з назвамі зімовых месяцаў.)
* Чаму месяц снежань (студзень, люты) атрымаў такую назву? Паразважайце.

На дошцы:

Снежань снежыць —

Вецер смешыць.

Студзень студзіць —

Буры будзіць.

Люты сцюжамі лютуе —

Ад вясны снягі вартуе.

* Прачытайце верш Леаніда Пранчака, у якім паэт тлумачыць паходжанне назвы кожнага зімовага месяца.
* Што робіць снежань?
* Як вы думаеце, якім чынам ён смешыць вецер?
* Што робіць студзень?
* Як вы разумееце выраз «буры будзіць»?
* Растлумачце выраз «люты сцюжамі лютуе»?
* Якім чынам ён вартуе снягі?
* Які настрой выклікае ў вас надыход зімы? Чаму?

II. ПРАЦА 3 ВЕРШАМ ЗОСЬКІ ВЕРАС «СОНЦА СВЕЦІЦЬ»  
1. Падрыхтоўка да асэнсаванага ўспрымання твора

дакучаць — дакучае *Надаядаць.*

дбаць — дбае — не дбае *Турбавацца пра каго або што-небудзь.*

1. Чытанне верша настаўнікам
2. Рутарка, накіраваная на высвятленне эмацыянальна-га ўздзеяння паэтычнага твора

* Які настрой перадаецца ў вершы?
* Хто рады зіме?

4. Падрыхтоўка да чытання твора вучнямі  
Фанетыка-арфаэпічныя практыкаванні:

свёціць *([с']ве[ц']і[ц'])* нясёцца *(нясе[ц]а)*

цісне *([ц']і[с']не)* б'ёцца *(б'йэ[ц]а)* іскрыцца *(іск[р]ы[ц]а)*

5. Самастойнае чытанне

Прачытаць верш шэптам, адзначыць незразумелыя словы.

6. Аналіз верша ў працэсе выбарачнага чытання

* Як Зоська Верас апісвае зімовы дзень? Прачытайце.
* Як вы разумееце выраз «мароз цісне»?
* Замяніце слова цісне іншым словам, блізкім па значэнні.
* Прачытайце радкі, у якіх гаворыцца пра Янку.
* Як паводзіны хлопчыка яго характарызуюць? Янка які?
* Ці рады Янка зіме?
* Прачытайце словы, якія ўказваюць на радасны настрой хлопчыка.

7. Падрыхтоўка да выразнага чытання  
Калектыўнае складанне маўленчай партытуры верша

* 3 якой інтанацыяй неабходна чытаць верш? Чаму?
* Які настрой трэба перадаваць пры чытанні?

8. Артыкуляцыйная размінка  
На дошцы: Лёд на возеры — празрысты, чысты, шклісты, моцны лёд.

9. Адпрацоўка выразнага чытання  
Чытанне верша хорам

10. Выразнае чытанне Конкурс на лепшага чытальніка

III. ПАДВЯДЗЕННЕ ВЫНІКАЎ УРОКА

* Назавіце твор, які мы вывучалі на ўроку. Пра якую пару года ідзе гаворка ў вершы?
* Адгарніце с. 46 падручніка. Знайдзіце і прачытайце прыкметы пра зіму. Растлумачце, як вы іх разумееце. Дамашняе заданне

Падрыхтавацца да выразнага чытання верша Зоські Верас «Сонца свеціць».

**Тэма: Расціслаў Бензярук «Лясная госця»**

МЭТА. Развіваць уменне правільна чытаць па-беларуску, з захаваннем фанетычных асаблівасцей мовы. Вучыць даваць загалоўкі часткам тэксту; фарміраваць уменне ўзнаўляць тэкст з дапамогай слоўна-ілюстрацыйнага матэрыялу. (Фарміраваць уменне вызначаць агульны эма-цыянальны настрой паэтычнага твора, захоўваць тэмп і тон чытання ў залежнасці ад эмацыянальнага зместу твора; выпрацоўваць уменне складаць маўленчую партытуру верша.)

Пашыраць слоўнікавы запас вучняў. Выхоўваць цікавасць да навагодняга свята.

**Ход урока**

I.УСТУПНАЯ ГУТАРКА

* Якія зімовыя святы вы ведаеце?
* Што вы ведаеце пра Новы год? Пра Каляды? Раскажыце.
* Як адзначаюць гэтыя святы ў вашай сям'і?
* Пра адно з гэтых свят гаворыцца ў апавяданні Расціслава Бензерука «Лясная госця».

II. ПРАЦА 3 АПАВЯДАННЕМ РАСЦІСЛАВА БЕНЗЕРУКА «ЛЯСНАЯ ГОСЦЯ»

*1. Падрыхтоўка да асэнсаванага ўспрымання апавядання*

каралі — у каралях *Упрыгожанне з каштоўных камянёў, якое носяць на шыі.*

Паказ малюнка ці натуральнага ўпрыгожання.

*2.Чытанне настаўнікам твора*Перад чытаннем: — Паслухайце ўважліва апавяданне і адкажыце, як завуць лясную госцю.

*3. Праверка першаснага ўспрымання*

* Ці здагадаліся вы, як завуць лясную госцю?
* Чаму пісьменнік называе елку лясной госцяй? Паразважайце.

*4. Самастойнае чытанне I часткі твора, гутарка па змесце прачытанага*

* Чаму лясная госця пастукала ў акно?
* Як сустрэлі яе дзеці?
* Які загаловак вы можаце прапанаваць да гэтай часткі? *(Нечаканая госця.)*

Загаловак запісваецца на дошцы.

*5. Падрыхтоўка да самастойнага чытання II часткі*Практыкаванні на пераадоленне цяжкасцей пры чытанні:

хо-чац-ца раз-ве-ся-ліць за-су-ма-ва-ла пра-па-на-ва-ла не ра-да-ва-ла-ся

па-вё-сі-лі па-а-бя-ца-лі а-ба-грэў-шы-ся

*6. Чытанне вучнямі II часткі твора, гутарка па змесце прачытанага*

—Чаму засумавала лясная госця?

Да ўвагі вучняў прапануюцца прыказкі, змест якіх яны раскрываюць. На дошцы:

*Усякаму міла свая старана.*

*У родным лесе і куст родны.*

*Дзе сасна не стаіць, а ўсё свайму бору шуміць.*

*У чужой старонцы не так свеціць і сонца.*

* Ці можна з дапамогай гэтых прыказак адказаць на нытанне «Чаму засумавала лясная госця?»?
* Як дзеці весялілі госцю?

—Чаму яе не радавалі ўпрыгожанні?

*7. Выбарачнае чытанне II часткі твора*

* Разгледзьце малюнак на с. 56. Якімі радкамі з тэксту можна яго падпісаць?
* Да каго хацела вярнуцца лясная госця? Прачытайце.
* Як вы разумееце выраз «рабіна ў чырвоных каралях»?
* Што аўтар параўноўвае з чырвонымі каралямі? Чаму?
* Прачытайце, хто яшчэ прыбягаў у госці да елачкі.
* Ці бачылі вы зайца-беляка? Чаму яго так назвалі? *(Заяц бяляк мяняе зімой колер свайго шэрага футра на белы, каб быць непрыкметным на снезе.)*
* Які загаловак дадзім II частцы? *(Развесялім госцю.)*

*Фізпаўза*

*8. Чытанне III часткі твора, гутарка па змесце прачытанага*

Вучні напаўголаса чытаюць урывак.

* Чаму развесялілася елачка?
* Што вырашыла лясная госця?
* Прыдумайце загаловак да гэтай часткі. *(Навагодні карагод.)*

*9. Падрыхтоўка да ўзнаўлення апавядання*

* Да нас на ўрок таксама прыйшла лясная прыгажуня (да дошкі прымацоўваецца малюнак елкі). Давайце ператворым елачку ў ёлачку. Чым ёлачка адрозніваецца ад елачкі? *(Ёлачка* — *гэта ўпрыгожаная елачка.)*
* Нашы ўпрыгожанні будуць не зусім звычайнымі. Як называецца апавяданне?
* Гэтую назву мы павесім на вершаліну дрэўца. (Прымацоўваецца палоска паперы з назвай твора.)
* Чаму елачка прыйшла да дзяцей? Зачытайце радкі з тэксту.
* Як сказаць адным словам? *(Замерзла.)*
* Прымацуем да елачкі гэта слова.
* Што адбылося з елачкай у спартыўнай зале?
* Прымацуем да малюнка словы абагрэлася, засумавала.
* Каго вакол сябе хацела бачыць елачка?
* Размесцім іх вакол елачкі. (Прымацоўваюцца малюнкі з выявамі бярозкі, рабіны, зайца, вавёркі, лісы.)

Прачытайце, чым упрыгожылі дзеці елачку

* Давайце ўпрыгожым нашу елачку гэтымі рэчамі. (Вучні знаходзяць на стале настаўніка патрэбныя рэчы і прымацоўваюць іх да елачкі.)
* Каго яшчэ не хапае, каб цалкам узнавіць карціны таго, што адбывалася ў спартыўнай зале? *(Дзеда Мароза і Снягуркі.)*
* Які настрой быў у лясной госці на свяце Новага года? *(Узрадавалася, развесялілася.)*
* Павесім і гэтыя словы.
* Ці можна сказаць, што наша елачка ператварылася ў ёлачку? Чаму?

*10. Выбарачнае ўзнаўленне апавядання*

Перадаць змест той часткі твора, якая найбольш спадабалася, выкарыстоўваючы слоўна-ілюстрацыйны матэрыял.

*Узнаўленне зместу твора ланцужком (па сэнсавых частках)*

*Дамашняе заданне*

Падрыхтавацца да выразнага чытання той часткі апавядання Расціслава Бензерука «Лясная госця», якая найбольш спадабалася, стварыць да гэтай часткі графічныя ілюстрацыі.

**ТЭМА: Васіль Жуковіч. «Цудоўныя святы» Пятро Сушко.**

**«Зіхатлівыя сняжынкі»**

**МЭТА:** развіваць уменне правільна чытаць па-беларуску, з захаваннем фанетычных асаблівасцей мовы. Развіваць уменне ствараць слоўныя замалёўкі, слоўныя партрэты герояў твора.Вучыць складаць партытуру паэтычнага твора. Узбагачаць лексікон вучняў вобразнымі словамі і выразамі, лексічным матэрыялам па тэме «Зіма». Выхоўваць пачуццё прыгажосці да прыроды роднага краю.

**Ход урока**

*I. ПРАЦА 3 МАСТАЦКІМ ТВОРАМ ВАСІЛЯ ЖУКОВІЧА «ЦУДОЎНЫЯ СВЯТЫ»*

Чытанне верша настаўнікам

1. Праверка першаснага ўспрымання

* Пра якое свята гаворыцца ў вершы?
* Які настрой перадаецца аўтарам? Адказ абгрунтуйце.

2. Падрыхтоўка да самастойнага чытання  
Фанетыка-арфаэпічныя практыкаванні:

пёсні *(пё[с']ні)* святы *([с']вяты)* не спі *(не [с']пі)* радасць *(рада[с'ц'])* прынеслі *(п[р]ынё[с']лі)*

Практыкаванні на пераадоленне цяжкасцей пры чытанні:  
 зі-мо-вы-я прач-ні-ся

цу-доў-ны-я па-ча-лі-ся

3. Самастойнае чытанне

Мэта — прачытаць тэкст напаўголаса, адзначыць незразумелыя словы.

4. Чытанне верша часткамі з мэтай высветліць сэнс кожнай (калектыўная праца)

* Як вы думаеце, чаму Каляды прыносяць людзям вялікую радасць? (да I слупка)
* Што яшчэ прыносяць людзям Каляды? (да II слупка)
* Як вы разумееце словы «Не спі, пані скрыпка, і, бубен, прачніся»? (да IIIслупка)

5. Калектыўнае складанне маўленчай партытуры верша

1. Адпрацоўка выразнага чытання Чытанне хорам

7. Чытанне ланцужком (па слупках)

8. Чытанне сам сабе (напаўголаса) Мэта — падрыхтавацца да выразнага чытання ўголас.

— Падумайце, які настрой вы хочаце перадаць пры чытанні верша.

9. Выразнае чытанне

* Хто выразна прачытае верш, перадасць яго настрой? Фізкультхвілінка

*II. ПРАЦА 3 ВЕРШАМ ПЯТРА СУШКО “ЗІХАТЛІВЫЯ СНЯЖЫНКІ”*

1. Падрыхтоўка да чытання верша

— Як вы разумееце загаловак верша?

зіхатлівы — зіхатлівая — зіхатлівыя

*Які блішчыць, ззяе яркім, пералівістым святлом.*

* Якія яшчэ словы можна выкарыстаць для апісання сняжынак? Сняжынкі якія?
* 3 кім або чым можна параўнаць сняжынкі? Да каго або да чаго яныпадобныя? *(Настаўнік запісвае на дошцы словы-характарыстыкі: мухі-сняжынкі, сняжынкі-пушынкі, зорачкі-сняжынкі, сняжынкі-матылькі...)*
* Уявіце, што вы пасябравалі са сняжынкай. Раскажыце пра сваю незвычайную сяброўку так, каб нам захацелася з ёй пазнаёміцца. Пры адказе карыстайцеся планам.

На дошцы:

1. Знешні выгляд сняжынкі.
2. Характар.
3. Што яна ўмее рабіць.

* Ці ведаеце вы, як з'яўляюцца на свет сняжынкі?
* Паслухайце верш Пятра Сушко, дзе расказваецца, як з'яўляюцца на свет сняжынкі.

1. Чытанне верша настаўнікам
2. Праверка першаснага ўспрымання

— Як, на думку паэта Пятра Сушко, з'яўляюцца на свет сняжынкі?

4. Падрыхтоўка да чытання верша вучнямі  
Фанетыка-арфаэпічныя практыкаванні:

*Дзед ([дз']ед) сняжынкі ([с']няжынкі)*

*дзёці ([дз']ё[ц']і) сцяжынках ([с']цяжынках)*

1. Самастойнае чытанне (напаўголаса)
2. Аналіз верша ў працэсе выбарачнага чытання

* Якім вы ўяўляеце Дзеда Мароза? Апішыце яго.
* Дзе рассяваў Дзед Мароз сняжынкі? Прачытайце.
* Для чаго ён гэта рабіў?
* На што апускаюцца сняжынкі ў лесе?
* Да чаго падобны снег на галінках дрэў?
* А на лапках елак?
* Што ўтвараюць сняжынкі на палях і лугах?

7. Практыкаванні ў выразнасці чытання  
Чытанне ланцужком (па слупках) Чытанне хорам

8. Самастойнае чытанне (падрыхтоўка да выразнага чытання ўголас)

9. Выразнае чытанне. Конкурс на лепшага чытальніка

10. Слоўнае маляванне

* Якія ілюстрацыі вы намалявалі б да верша?
* Якія колеры выкарысталі б?

III. ПАДВЯДЗЕННЕ ВЫНІКАЎ УРОКА

* Пра якія зімовыя святы вы даведаліся? Складанне загадак пра сняжынкі (калектыўная праца) *Дамашняе заданне*

Падрыхтавацца да выразнага чытання верша; намаляваць на паперы сняжынкі на аснове ўласных назіранняў.

**Тэма: Артур Вольскі. «Свой заяц у лесе»**

**Мэта:** развіваць уменне даваць адказы на пытанні па змесце прачытанага шляхам выбарачнага чытання. Замацоўваць уменне выказваць уласныя адносіны да дзеючых асоб, іх учынкаў і на гэтай аснове ствараць слоўныя партрэты. Развіваць уменне перадаваць змест мастацкага твора.

Узбагачаць слоўнікавы запас вучняў. Выхоўваць беражлівыя адносіны да прыроды.

АБСТАЛЯВАННЕ: малюнак з выявай каршуна.

**Ход урока**

I. ПРАЦА 3 МАСТАЦКІМ ТВОРАМ

1. Падрыхтоўка да асэнсаванага ўспрымання твора

як дуж — ляцеў як дуж *Колькі ёсць сілы.*

як рукою зняло — сон як рукою зняло *Сон хутка прайшоў, знік.*

драпежнік — драпежны — драпежнае

*Жывёла, якая харчуецца іншымі жывёламі; адсюль драпежны — вельмі страшны.*

каршун — да каршуна *Вялікая драпежная птушка з доўгімі крыламі і загнутай дзюбай.*

Паказ малюнка. праставаць — праставаў *Ісці напрасткі, прама.*

1. Чытанне твора настаўнікам
2. Праверка першаснага ўспрымання

* Якія пачуцці ахоплівалі вас падчас слухання апавядання? Чаму?
* Хто вам спадабаўся ў апавяданні, хто — не? Чаму?

1. Самастойнае чытанне (шэптам)
2. Гутарка па змесце твора

* Каго ўбачылі хлопчыкі на дарозе?
* Як паводзіў сябе Сярожа? (Саша?) Як вы ацэньваеце яго ўчынак?
* Што асуджаецца ў апавяданні?
* Чаму апавяданне мае такую назву? Паразважайце.

6. Грунтоўная праца з адной з частак апавядання (на выбар настаўніка)

I ЧАСТКА

1) Самастойнае чытанне

Мэта — ціха прачытаць урывак, адзначыць незразумелыя словы.

Перад чытаннем практыкаванні на пераадоленне цяж-касцей пры чытанні:

ка-ро-цень-кі па-бя-ле-ла-я на-да-ку-чы-ла

Ся-ро-жаў вы-хап-ле-на-я пра-ха-піў-ся рап-тоў-на-га

2) Гутарка па змесце прачытанага

* Чаму прахапіўся Сярожа?
* Што ўбачыў хлопчык?
* Як адрэагаваў на з'яўленне зайца Саша — Сярожаў знаёмы?

3) Выбарачнае чытанне

* Прачытайце, што назіраў Сярожа, пакуль не заснуў.
* Як аўтар апісвае стужку асфальту?

*(Паўзе пад колы пабялелая стужка асфальту, выхапленая з цемры фарамі.)*

* Як паводзіў сябе заяц? Зачытайце.
* Якія словы ўказваюць на тое, што заяц перамяшчаўся вельмі хутка?

*(Ляцеў як дуж, мільгае кароценькі белы хвосцік.)*

* Які загаловак можна даць I частцы? (Пры ўзнікненні цяжкасцей: што самае галоўнае ў гэтай частцы? Якая асноўная думка гэтага ўрыўка?)

Загаловак запісваецца на дошцы: Заяц на дарозе (незвычайная сустрэча)

1. Другое чытанне вучнямі (падрыхтоўка да ўзнаўлення)
2. Узнаўленне ўрыўка Фізкультхвілінка

II ЧАСТКА

1) Падрыхтоўка да чытання вучнямі  
Практыкаванні на пераадоленне цяжкасцей пры чытанні:

без-да-па-мож-ну-ю вы-прост-ваў-ся

а-свет-ле-най не су-ні-маў-ся

2) Самастойнае чытанне

Прачытаць тэкст шэптам, вызначыць незразумелыя словы.

3) Гутарка па змесце прачытанага

* Як вы думаеце, чаму шафёр пачаў праследаваць зайца?
* Што адчуваў Сярожа ў час праследавання?
* Што ўказвае на тое, што хлопчык хваляваўся?
* Як паводзіў сябе Саша?
* Як вы ацэньваеце яго ўчынак?

4) Выбарачнае чытанне

* Як выглядаў твар шафёра ў час пагоні? Прачытайце.
* Што гаворыцца пра яго вочы? Зачытайце.
* 3 кім аўтар параўноўвае шафёра? Пацвердзіце радкамі з тэксту.
* Як вы думаеце, чаму шафёр параўноўваецца з каршуном? 3 кім бы вы яго параўналі?
* Прачытайце, як паводзіў сябе заяц.
* Якія словы і выразы перадаюць хваляванне Сярожы? Прачытайце іх.
* Што самае галоўнае ў гэтай частцы?
* Азагалоўце яе. *(Праследаванне.)*

1. Другое чытанне вучнямі (падрыхтоўка да ўзнаўлення)
2. Узнаўленне ўрыўка

III ЧАСТКА

1) Падрыхтоўка да самастойнага чытання  
Акцэнтуацыйныя і фанетыка-арфаэпічныя практыкаванні:

адчуў *(а[ч]уў)* б'ецца *([бй'эца])* шкада

Практыкаванні на пераадоленне цяжкасцей пры чытанні:

бяс-крыўд-ну-ю зра-бі-ла-ся не-вы-нос-на

а-бе-дзвю-ма Ся-ро-жа-вы

1. Самастойнае чытанне (напаўголаса)
2. Аналіз у працэсе выбарачнага чытання

* Як закончылася гісторыя?
* Што зрабіў Сярожа, каб выратаваць зайца?
* Пацвердзіце свае адказы радкамі з тэксту.
* Прачытайце апошнія радкі апавядання.
* Чаму шафёр так сказаў?
* Якая галоўная думка III часткі?
* Як азагаловім яе? *(Выратаванне.)*

1. Другое чытанне вучнямі (падрыхтоўка да ўзнаўлення)
2. Узнаўленне

7. Стварэнне слоўных партрэтаў галоўных герояў

II. ПАДВЯДЗЕННЕ ВЫНІКАУ УРОКА

* Які твор мы вывучалі на ўроку?
* Чаму апавяданне мае такую назву?

— Якія яшчэ загалоўкі можна падабраць да твора?  
*Дамашняе заданне*

Падрыхтавацца да выразнага чытання адной з частак апавядання, намаляваць да гэтай часткі графічныя ілюстрацыі.

**Тэма: Міхась Даніленка. «Зімовая азбука»**

Мэта: развіваць уменне арыентавацца ў змесце прачытанага па пытаннях настаўніка, пацвярджаць адказы радкамі з тэксту. Фарміраваць уменне знаходзіць у тэксце самыя важныя словы або выразы, выкарыстоўваць іх пры ўзнаўленні твора. Узбагачаць лексічны запас вучняў вобразнымі выразамі.

АБСТАЛЯВАННЕ: малюнак з выявамі цецерука, аўса.

**Ход урока**

I. ПРАЦА 3 АПАВЯДАННЕМ МІХАСЯ ДАНІЛЕНКІ «ЗІМОВАЯ АЗБУКА»

1. Падрыхтоўка да асэнсаванага ўспрымання твора

волат *Асілак, велікан.*

цецярук — цецерукі

*Вялікая птушка, падобная да курыцы, з чорным (у самак* — *стракатым) апярэннем.*

пульхны — у пульхным (снезе) *Мяккі, пухкі, пушысты, як пух.*

мышкаваць — мышкавала *Лавіць мышэй (пераважна пра лісіцу).*

авёс — аўса *Расліна, зерне якой ідзе на корм коням і на крупы.*

2. Чытанне твора настаўнікам  
Перад чытаннем:

— Як вы думаеце, пра што пойдзе гаворка ў апавяданні? (Вучні карыстаюцца назвай і малюнкам на с. 65.)

3. Праверка першаснага ўспрымання

* Ці пацвердзіліся вашы здагадкі?
* Пра якую зімовую азбуку гаворыцца ў апавяданні?
* Раскрыйце сэнс слова азбука.

1. *Алфавіт; сукупнасць літар, размешчаных у пэўным парадку.*
2. *Буквар. 3.Аснова чаго-небудзь.*

* У якім значэнні ўжыта слова азбука ў апавяданні? Адказ абгрунтуйце.
* Чаму Юркаў бацька назваў пакінутыя звярыныя сляды азбукай? Паразважайце.
* Ці можна сказаць, што гэта азбука жыцця жыхароў зімовага лесу? Чаму?
* Хацелі б вы, як Юрка, навучыцца такой азбуцы? Чаму?

4. Падрыхтоўка да самастойнага чытання  
Акцэнтуацыйныя і фанетыка-арфаэпічныя практыкаванні:

роўнядзі *(рдўня[дз']і)* капытом

наперадзе *(напера[дз']е)* малёнькія

Практыкаванні на пераадоленне цяжкасцей пры чытанні:

та-ям-ні-цы пры-жмў-рыў

даў-га-вў-хі пра-лом-ваў

Ма-жэй-ка-вай на-ні-за-ла

не-кра-нў-тай трап-ля-юц-ца  
рас-сы-па-ны-я

5. Самастойнае чытанне

Мэта — прачытаць тэкст, адзначыць незразумелыя словы.

Фізкультхвілінка

6. Аналіз апавядання ў працэсе выбарачнага чытання

* Знайдзіце і зачытайце радкі, якія адпавядаюць ілюстрацыі на с. 65.
* Прачытайце, якія сляды пакідае сарока.
* Раскрыйце сэнс слова *чыркалі. чыркаць — чыркаў — чыркалі*

*Праводзіць па чым-небудзь нечым, пакідаючы лінію.*

* Намалюйце гэтыя сляды на паперы.
* Сляды якіх яшчэ птушак вы бачылі зімой у лесе? Каля хат, дамоў? Раскажыце.
* Якія сляды пакідае лясная мыш? Прачытайце.
* Як вы разумееце выраз «ланцужкі слядоў нанізала»?
* Што даведаўся Юрка пра зайца? Прачытайце.
* Якія сляды пакінуў заяц? Паразважайце.
* Намалюйце іх на паперы.
* Што яшчэ можна ўбачыць на снежнай коўдры?
* Па якіх прыкметах відаць, што ў пульхным снезе начавалі цецерукі? Паразважайце.
* Прачытайце апошнія радкі тэксту.
* Як вы разумееце выраз «Вучыся чытаць яе: усе таямніцы табе лес раскрые»?

7. Чытанне ланцужком па сэнсавых частках (падрыхтоўчая праца да ўзнаўлення апавядання)

Калектыўна адзначаюцца, абмяркоўваюцца і запісваюцца на дошцы самыя важныя словы і выразы, якія неабходна выкарыстоўваць пры перадачы зместу твора.

8. Перадача зместу апавядання блізка да тэксту  
II. ПАДВЯДЗЕННЕ ВЫНІКАЎ УРОКА

* Які твор мы вывучалі на ўроку?
* Пра якую зімовую азбуку гаворыцца ў апавяданні?
* Пра што новае вы даведаліся з апавядання? (Што зацікавіла вас у гэтым творы?)

Варыянты *дамашняга задання:*

1. Падрыхтавацца да выразнага чытання апавядання.

2. Падрыхтавацца да творчага ўзнаўлення твора (дапоўніць два перадапошніх абзацы падрабязным апісаннем слядоў звяроў і птушак на аснове ўласных назіранняў і назапашаных ведаў).

**ТЭМА: Пятрусь Броўка. «Зіма»**

МЭТА: фарміраваць беспамылковае і арфаэпічна дакладнае чытанне па-беларуску, з захаваннем фанетычных асаблівасцей мовы. Фарміраваць уменне вызначаць агульны эмацыянальны настрой паэтычнага твора, захоўваць тэмп і тон чытання ў залежнасці ад эмацыянальнага зместу твора. Развіваць уменне складаць партытуру паэтычнага твора. Абагульняць веды вучняў па тэме. Выхоўваць беражлівыя адносіны да прыроды.

АБСТАЛЯВАННЕ: сюжэтны малюнак «Зімовыя забавы» (с. 68—69).

**Ход урока**

I. ПРАЦА 3 ВЕРШАМ ПЕТРУСЯ БРОЎКІ «ЗІМА»

*1. Падрыхтоўка да асэнсаванага ўспрымання твора*

гоман *Шум, гул.*

*2. Чытанне верша настаўнікам на памяць*  
Настаўнік раіць дзецям паслухаць верш з заплюшчанымі вачыма.

3. *Гутарка, накіраваная на высвятленне эмацыянальнага ўздзеяння паэтычнага твора*

* Які настрой выклікаў у вас верш?
* Якія малюнкі вы ўбачылі падчас слухання верша?
* Якія колеры прысутнічаюць на вашых малюнках?

4. *Падрыхтоўка да чытання твора вучнямі*  
Практыкаванні на пераадоленне цяжкасцей пры чытанні:

ве-ся-лей уз-доўж-кі па-пя-рок

5. *Самастойнае чытанне*

Прачытаць тэкст шэптам, вызначыць незразумелыя словы.

6. *Аналіз твора ў працэсе выбарачнага чытання*

* 3 якім пачуццём апісвае Пятрусь Броўка зіму?
* Якія радкі выказваюць радасны, вясёлы настрой паэта? Прачытайце іх.
* Чаму паэт лічыць зіму самай вясёлай парой года?
* Які настрой у дзяцей? Дакажыце словамі верша.
* Як вы разумееце выраз “як вулей гудзе каток”?
* 3 чым яшчэ можна параўнаць каток? Чаму?

7. *Падрыхтоўка да выразнага чытання*

Вучні чытаюць тэкст і пад кіраўніцтвам настаўніка складаюць маўленчую партытуру.

* У якім тэмпе будзем чытаць верш? Чаму?
* Які настрой неабходна перадаваць пры чытанні?
* Знайдзіце і прачытайце радкі, якія пацвярджаюць гэта.

*Адпрацоўка выразнасці чытання*Чытанне хорам

Чытанне ланцужком

9. *Выразнае чытанне*

Конкурс на лепшага чытальніка

II. СКЛАДАННЕ ВУСНАГА АПАВЯДАННЯ «ЗІМОВЫЯ ЗАБАВЫ (ПА МАЛЮНКУ I АПОРНЫХ СЛОВАХ)

* Разгледзьце малюнак на с. 68.
* Што аб'ядноўвае верш і гэты малюнак? *(Зіма, дзіцячыя забавы.)*

*Складанне вуснага апавядання «Зімовыя забавы» (с. 69)*

Вучні адказваюць на пытанні, прапанаваныя аўтарамі падручніка. Складаюць невялікія вусныя апавяданні «Зімовыя забавы», выкарыстоўваючы малюнак і апорныя словы.

Фізкультхвілінка

III. АБАГУЛЬНЕННЕ ПА ТЭМЕ

*Пытанні і заданні па тэме*

На дошцы запісана назва тэмы раздзела.

* Якой пары года прысвечаны раздзел падручніка «Снег іскрыцца пад нагамі...»?
* Якія вершы пра зіму мы вывучалі?
* У якіх творах расказваецца пра жыццё жывёл у зімовую пару?
* Як вы дапамагаеце жывёлам узімку?
* Звернемся да рубрыкі “У зімы і лета свае прыкметы” на с. 45. Знайдзіце і прачытайце прыкметы пра зіму. Растлумачце, як вы іх разумееце.
* Якія прыкметы пра зіму знаеце вы?
* Які колер пераважае зімой? Чаму?
* Чым вам падабаецца або не падабаецца зіма?

— Што вы больш за ўсё любіце зімой?  
IV. ПАДВЯДЗЕННЕ ВЫНІКАЎ УРОКА  
 Настаўнік адзначае самых актыўных вучняў.  
*Дамашняе заданне*  
 Вывучыць на памяць верш Петруся Броўкі «Зіма».

**Мікола Янчанка. «Плыві, рыбка»**

МЭТА. Развіваць уменне арыентавацца ў змесце прачытанага па пытаннях настаўніка, пацвярджаць адказы радкамі з тэксту. Фарміраваць уменне знаходзіць у тэксце самыя важныя словы або выразы, выкарыстоўваць іх пры ўзнаўленні твора.

Узбагачаць лексічны запас вучняў новымі словамі, вобразнымі выразамі.

АБСТАЛЯВАННЕ: малюнак з выявай шуфеля.

**Ход урока**

1. АРГАНІЗАЦЫЙНЫ МОМАНТ( С.64 – “ДАГАНЯЛКІ”)

2. ПРАВЕРКА ДАМАШНЯГА ЗАДАННЯ:

“Зіма” – на памяць “Зімовыя забавы” – апавяданне па малюнку

3. Пастаноўка мэты ўрока

*I. ПРАЦА 3 МАСТАЦКІМ ТВОРАМ Мікола Янчанка. «Плыві, рыбка»*

1. Падрыхтоўка да чытання апавядання

— Адгадайце загадку:

*Белым пухам замяло*

*I палеткі, і сяло.*

*Мост праз рэчку хутка ляжа.*

*А што гэта, хто адкажа?*

* Як вы здагадаліся, што гэта мароз?
* У вобразе каго вы ўяўляеце мароз? Намалюйце яго з дапамогай слоў.
* Якія дзеянні звычайна выконвае мароз? *(Марозіць, скоўвае, шкліць.)*
* Як вы думаеце, што адбываецца з жыхарамі вадаё-маў, калі вада замярзае?

*2. Падрыхтоўка да асэнсаванага ўспрымання твора*

шуфель — шуфлем *Шырокая і глыбокая лапата.* Паказ малюнка

сенажаць — сенажаці *Месца, дзе расце трава на сена; луг.*

імклівы — імклівыя *Вельмі хуткі, быстры.* перакат — перакаты

Гл. тлумачэнне значэння слова на с. 71 падручніка.

*3. Чытанне твора настаўнікам* Перад чытаннем:

— Як вы думаеце, пра што гэта апавяданне? (Вучні кіруюцца назвай твора і ілюстрацыяй на с.70.)

*4. Гутарка па змесце*

* Ці пацвердзіліся вашы здагадкі?
* Што асабліва непакоіла дзядулю і чаму?
* Як можна было дапамагчы рыбе?

— Хто дапамагаў дзядулю ратаваць рыбу?  
*5. Падрыхтоўка да самастойнага чытання*  
Фанетыка-арфаэпічныя практыкаванні:  
*расчышчаў (ра[шч]ы[шч]аў)*

Мэтазгодна супаставіць значэнні дзеясловаў расчышчаў і ачышчаў, прасякаў і высякаў.

Практыкаванні на пераадоленне цяжкасцей пры чытанні**:**два-нац-цаць рас-тлу-ма-чыў

квад-рат-ну-ю пра-ся-каў

не-вя-лі-кі-я вы-ся-каў

не-па-ко-і-ла

за-ка-ва-ла

ра-да-ва-лі

ра-да-ва-лі-ся

за-ды-ха-ец-ца

да-па-мо-жам

вы-соў-ва-лі

6. *Самастойнае чытанне*

Мэта — прачытаць тэкст шэптам, адзначыць незразумелыя словы.

7. *Аналіз апавядання ў працэсе выбарачнага чытання*

— Знайдзіце і прачытайце, як пісьменнік апісвае надыход зімы.

—У вобразе каго вы ўявілі зіму?

—Якія словы пацвярджаюць, што зіма паказана ў апавяданні ў вобразе жывой істоты?

—Як вы разумееце значэнне слоў заснежыла, закавала?

—Разгледзьце малюнак на с. 70. Якімі словамі з тэксту можна яго падпісаць?

— Прачытайце, як дзед з унукам ратавалі рыбу.

— Што рабіў Лёнька?

— Што рабіў дзядуля?

* Як рыбкі паводзілі сябе, калі адкрываліся «акен-цы»? Зачытайце.
* Як вы разумееце выраз «хаўкалі роцікамі»?
* Што значыць выраз «прагна хапалі паветра»? Растлумачце значэнне слова **прагна.** (За ўдакладненнем значэння слова **прагна** вучні звяртаюцца да с. 71 падручніка.)
* 3 якім настроем дзядуля і Лёнька вярталіся дадому? Чаму?
* Чаму радаваліся дзядуля і Лёнька? Зачытайце.
* Чаму апавяданне мае такую назву?
* Знайдзіце ў тэксце радкі, якія раскрываюць сэнс загалоўка.
* Чаму вучыць апавяданне?

Якая яго галоўная думка?

*9. Чытанне па ролях I часткі*

*10. Выразнае чытанне II часткі*

11. ПАДВЯДЗЕННЕ ВЫНІКАЎ УРОКА

* Што зацікавіла вас у апавяданні? Чаму вучыць твор?
* Выберыце з прыказак на с.45 тую, што найбольш падыходзіць да апавядання. Растлумачце свой выбар.

*Варыянты дамашняга задання:*

1. Падрыхтавацца да выразнага чытання апавядання.
2. Падрыхтавацца да ўзнаўлення твора.
3. Падрыхтавацца да выразнага чытання і ўзнаўлення адной з частак апавядання (на выбар настаўніка).

**Тэма: Якуб Колас «Песня аб вясне». Валерый Кастручын “Вясна ідзе”**

**Мэта:** развіваць уменне правільна чытаць па-беларуску, з захаваннем фанетычных асаблівасцей мовы; захоўваць тон і тэмп чытання ў залежнасці ад эмацыянальнага зместу твора. Замацоўваць уменне выразна чытаць: захоўваць інтанацыю, паўзы, выдзяляць з дапамогай лагічнага націску словы-звароты, словы-параўнанні. Узбагачаць лексікон вучняў вобразнымі словамі і выразамі.

АБСТАЛЯВАННЕ: серыя малюнкаў на тэму «Дапамога птушкам» , музычная кампазіцыя П. Чайкоўскага «Поры года. Вясна»

**Ход урока**

***I.*** *УСТУПНАЯ ГУТАРКА* — Калі так бывае?

Сонца грэе, прыпякае,

Лёд на рэчцы затрашчаў. Цёплы ветрык павявае, Хмар дажджлівых нам прыгнаў. Вось і бусел паказаўся, Гусі дзікія крычаць, Шпак на дубе расспяваўся.

Жураўлі ўжо ляцяць. (Урывак з верша Якуба Коласа «Вясна».)

У час чытання гучыць музычная кампазіцыя П. Чайкоўскага «Поры года. Вясна».

* Па якіх прыкметах мы вызначылі, што гаворка ідзе пра вясну?
* Якія птушкі прылятаюць да нас вясной з выраю?
* Ці трэба ўвесну дапамагаць птушкам? Паразважайце.

Складанне вуснага апавядання «Дапамога птушкам» (па серыі малюнкаў і апорных словах)

II. ПРАЦА 3 ВЕРШАМ ЯКУБА КОЛАСА «ПЕСНЯ АБ ВЯСНЕ»

1. Чытанне верша настаўнікам на памяць  
Вучні слухаюць верш з заплюшчанымі вачыма.

2. Гутарка, накіраваная на высвятленне эмацыянальнага ўздзеяння паэтычнага твора

* Які настрой выклікаў у вас верш? Чаму?
* Якія карціны вы ўявілі, калі слухалі верш? Падрабязна апішыце іх.

3. Падрыхтоўка да чытання верша вучнямі

Акцэнтуацыйныя і фанетыка-арфаэпічныя практыкаванні:

дзіцятка *([дз']і[ц']ятка)*

стары кідае вясну

Практыкаванні на пераадоленне цяжкасцей пры чытанні:  
ма-лен-ства па-чар-не-ла

на па-гор-ках пры-ві-таць

1. Самастойнае чытанне (напаўголаса)
2. Аналіз верша

* Якія дзве розныя карціны паэт адлюстраваў у вершы?
* Якія пачуцці перадаў у кожнай з іх?
* Якой паказаў аўтар зіму? Пацвердзіце радкамі з тэксту.
* Як вы разумееце выраз «А зіма аж пачарнела...»?
* Як можна сказаць інакш?
* У выразе «Годзе ёй тут кросны ткаць!» паспрабуйце замяніць спалучэнне кросны ткаць іншым словам або спалучэннем слоў. Ці ўдалося вам падабраць такое ж трапнае, удалае слова або спалучэнне слоў?
* Раскрыйце сэнс слова **кросны**.
* У якім значэнні, прамым ці пераносным, ужыта гэта слова ў вершы? (Тлумачэнне значэння слова кросны і выразу кросны ткаць гл. на с. 74.)
* Якой вы ўяўляеце зіму? Апішыце яе.
* Якія прыкметы вясны заўважае паэт? Пацвердзіце радкамі з тэксту.
* Як паэт называе ручаёк?
* Як вы разумееце значэнне слова жэўжык?
* Як вы думаеце, чаму Якуб Колас называе ручаёк жэўжыкам? 3 кім або чым параўноўваецца ручаёк? Чаму? *(3 дзіцяткам.)*
* Якімі словамі паэт «ажыўляе» ручаёк, надае яму чалавечыя рысы? Зачытайце.
* 3 кім або чым параўноўвае аўтар сонца? Чаму?
* Намалюйце словамі карцінку да другога слупка верша. Што вы адлюструеце? Якія колеры выкарыстаеце?

6. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць маўленчую партытуру. Калектыўна высвятляецца, якія сродкі выразнасці (настрой, тэмп, тон) неабходна ўлічваць пры чытанні кожнага слупка верша.

7. Адпрацоўка выразнасці чытання  
 Чытанне хорам Чытанне ланцужком (па слупках)

8. Выразнае чытанне  
Конкурс на лепшага чытальніка Фізкультхвілінка

II. ПРАЦА 3 АПАВЯДАННЕМ ВАЛЕРЫЯ КАСТРУЧЫНА «ВЯСНА ІДЗЕ»

1. Падрыхтоўка да асэнсаванага ўспрымання твора

світа — світка — у світку *Доўгая сялянская верхняя вопратка.* Паказ малюнка

дзяцельнік

Настаўнік прапануе вучням самастойна прачытаць тлумачэнне значэння слова на с. 77.

2. Чытанне твора настаўнікам  
Перад чытаннем:

— Разгледзьце малюнак на с. 76. Ці можна па ім вызначыць, аб чым пойдзе гаворка ў тэксце? Чаму?

3. Праверка першаснага ўспрымання

— Якія змены адбыліся ў прыродзе з надыходам вясны? Назавіце іх.

4. Чытанне апавядання з рознымі заданнямі

Мэта: прачытаць тэкст, знайсці адказ на пытанне «Якімі словамі аўтар апісвае змены ў прыродзе, што адбываюцца напрадвесні?». Пасля зачытвання вучнямі кожнай змены настаўнік звяртае іх увагу на вобразныя словы і выразы:

* У сказе *«Засмяялася сонейка і пачало прамянямі лічыць на стрэхах ледзяшы»* замяніце слова засмяялася іншым словам.
* Якое слова больш падыходзіць?
* Як вы разумееце выраз *«I пачало прамянямі лічыць на стрэхах ледзяшы»?*
* 3 чым параўноўваюцца льдзінкі? Чаму?
* Растлумачце значэнне слова **набрыняў.**
* Як звяры паводзілі сябе ў час надыходу вясны? Якімі словамі перадаюцца іх паводзіны? Зачытайце.
* Як вы разумееце сэнс слова **ацерабіўся?**
* Якім іншым словам можна яго замяніць?
* Як вы разумееце прымаўку: *«Убачыў грака — вясну сустракай»?*
* Прачытайце на с. 46 прыкметы і знайдзіце сярод іх тую, якая па сэнсу адпавядае прымаўцы.
* Знайдзіце на с. 45 прыказку пра вясну і прачытайце яе. Растлумачце яе сэнс.
* Знайдзіце і прачытайце тыя словы тэксту, якія падыходзяць да малюнка на с. 76.
* Дайце загаловак гэтаму малюнку.

5. Самастойнае чытанне (падрыхтоўка да чытання ўголас)

— Падрыхтуйцеся да выразнага чытання. Пастарайцеся пры чытанні перадаць вясенні настрой твора.

1. Чытанне ланцужком (па сэнсавых частках)
2. Выбарачнае ўзнаўленне

Падрыхтавацца да ўзнаўлення часткі «Як зайчык вясну сустракаў».

*Вынік урока. Рэфлексія. Д\з:* с.73-74 на памяць

**Тэма: Віталь Вольскі. «Паводка»**

Мэта: развіваць уменне правільна чытаць па-беларуску, з захаваннем фанетычных асаблівасцей мовы. Развіваць уменне перадаваць змест прачытанага з выкарыстаннем лексікі тэксту. Пашыраць і ўдакладняць слоўнікавы запас вучняў. Выхоўваць беражлівыя адносіны і любоў да ўсяго жывога.

АБСТАЛЯВАННЕ: каляровыя алоўкі і альбомныя лісты.

**Ход урока**

1. Арганізацыйны момант.(5-хв. чытання)

2. Праверка д/з:

* выразнае чытанне “Вясна ідзе”
* выбарачнае чытанне і аналіз

3. УСТУПНАЯ ГУТАРКА

Настаўнік чытае верш П. Пранузы «Вясна ідзе».

Тэкст верша запісаны на дошцы:

Вясна сваю спрабуе сілу,

Спускае сок з кляноў, бяроз.

Свой шлях павольна пачынае

3 танюткіх, кволых ручайкоў.

3 краёў далёкіх выклікае

Буслоў і ластавак, шпакоў.

Жаўрук у небе як званочак,

На рэках — бурны крыгаход,

Вясна ідзе, грыміць, булькоча,

Не ведаючы перашкод.

* Знайдзіце ў вершы прыкметы вясны і прачытайце іх.
* Што такое крыгаход?

**крыгаход** *Рух лёду на рацэ вясной у час раставання.*

* Як вы разумееце выраз «вясна грыміць»?
* Растлумачце, што значыць «вясна булькоча».

4.ПРАЦА 3 АПАВЯДАННЕМ ВІТАЛЯ ВОЛЬСКАГА «ПАВОДКА»

1. Падрыхтоўка да чытання твора Настаўнік паведамляе вучням назву твора.

* Як вы думаеце, пра што гэты твор?
* Што такое паводка?

**паводка**

*Павелічэнне вады ў рэках і азерах, калі растае снег ці* *ідуць моцныя дажджы.*

2. Падрыхтоўка да асэнсаванага ўспрымання твора

**узвышша** — **узвышшы**

*Высокае месца.*

**ратавацца —** ратуецца — ратуюцца

*Пазбаўляцца ад небяспекі, пагрозы, гібелі.*

**ратўнак —** за ратунак

*Дапамога, аказаная ў выпадку няшчасця; ратаванне,* *збавенне.*

1. Чытанне твора настаўнікам
2. Праверка першаснага ўспрымання

* Якія пачуцці ўзнікалі ў вас пры слуханні апавядання?
* Ці ўзнікала ў вас хваляванне?
* За каго вы хваляваліся больш за ўсё? Чаму?

*Фізкультхвілінка*

5. Падрыхтоўка да чытання апавядання вучнямі  
Практыкаванні на пераадоленне цяжкасцей пры чытанні:  
раў-чу-ка-мі не скон-чы-ла-ся не ча-па-ю-чы

злу-чы-лі-ся не па-дзя-ка-ваў-шы

пе-ра-тва-ры-лі-ся пры-ту-лі-лі-ся не на-блі-зіц-ца

1. Самастойнае чытанне (шэптам)
2. Гутарка па змесце прачытанага — Чаму зайцы апынуліся на астраўку?

— Каго часам можна ўбачыць каля зайцоў?

— Чаму ліса не звяртае на іх увагі?

— Чаму звяркоў на астраўку можна нават пабраць рукамі?

* Якія адносіны чалавека да тых, хто апынуўся ў бядзе, паказаны ў апавяданні? Як бы вы паводзілі сябе ў такой сітуацыі?
* Як вы думаеце, чаму звяркі вельмі хутка зніклі ў лесе, як толькі лодка наблізілася да цвёрдай зямлі?

8. Выбарачнае чытанне

* Прачытайце ўрывак, які раскрывае змест часткі «Рэкі выйшлі з берагоў».
* Як вы разумееце выраз «Рэкі выйшлі з берагоў...»?
* Як вы ўяўляеце «адзіную вялікую вадзяную прастору»? Намалюйце гэта на паперы.
* Якія колеры выкарысталі? Чаму?
* Які ўрывак раскрывае змест часткі «Звяркі на астраўку» («Пасажыры шукаюць паратунку»)? Прачытайце.

9. Выбарачнае ўзнаўленне

Першы варыянт рыхтуе частку «Рэкі выйшлі з берагоў», другі — «Звяркі на астраўку», трэці — «Пасажыры шукаюць паратунку».

— Пастарайцеся расказаць цікава, выкарыстоўвайце лексіку тэксту.

Падрабязнае ўзнаўленне апавядання (ланцужком)

— Пастарайцеся расказаць цікава, выкарыстоўвайце лексіку тэксту. (Выкарыстоўваецца адзін з відаў працы.)

10. Чытанне сам сабе\*

Вучні рыхтуюць да выразнага чытання частку, якая найбольш спадабалася.

1. Выразнае чытанне\*
2. Слоўнае маляванне\*

— Уявіце сябе мастакамі. Якія ілюстрацыі вы намалявалі б да апавядання? Падрабязна апішыце: што адлюструеце, якія колеры выкарыстаеце.

III. ПАДВЯДЗЕННЕ ВЫНІКАЎ УРОКА

*Варыянты дамашняга задання****: с.78-80***

1. Падрыхтавацца да выразнага чытання апавядання.
2. Падрыхтавацца да падрабязнага ўзнаўлення твора.

3. Падрыхтаваць серыю графічных ілюстрацый па змесце апавядання і падпісаць іх адпаведнымі радкамі з тэксту.

**Тэма: Васіль Жуковіч «Маміна свята»**

**Мэта:** фарміраваць навык беспамылковага і арфаэпічна дакладнага чытання па-беларуску.

Замацоўваць уменне выразнага чытання. Выпрацоўваць навыкі звязнага вуснага маўлення.

Узбагачаць слоўнікавы запас вучняў. Выхоўваць павагу да матулі.

**Ход урока**

1**. Арганізацыйны момант ( 5-хв.чытання)**

**2. Актуалізацыя ведаў**:

* праверка д/з: Я.Колас “Песня аб вясне” – на памяць
* аналіз верша
* моўная размінка

Вясновыя вочкі, Ідзі, зіма, прочкі. Вясна ідзе полем 3 кветкамі ў прыполе.

Зіму праганяюць, а вясну заклікаюць. Як праганяюць зіму?

Вясна ідзе полем. Што ж яна нясе ў прыполе? Я вельмі люблю кветкі (краскі). А вы? 3. ПРАЦА 3 ВЕРШАМ ВАСІЛЯ ЖУКОВІЧА «МАМІНА СВЯТА»

1. Падрыхтоўка да чытання твора

— Якія вясновыя святы вы ведаеце?

— Паслухайце верш Міколы Чарняўскага “ Святочны дзень».

Ёсць дзень такі ў сакавіку, ёсць дзень такі ў прыроды весняй: ён вельмі рады раўчуку, ён вельмі рады песням.

Ён сыпле сонечным святлом — настрой знікае змрочны, ён зазірае ў кожны дом, дзень гэты — дзень святочны.

* Пра які святочны дзень гаворыцца ў вершы?
* Па якіх прыкметах вы гэта вызначылі?

2. Чытанне верша настаўнікам на памяць  
Перад чытаннем: Які верш Васіля Жуковіча мы ўжо вывучалі? ( “Цудоўныя святы” с.58)

3.Гутарка, накіраваная на высвятленне эмацыянальнага ўздзеяння паэтычнага твора. Які настрой выклікаў у вас верш?

* Як вы думаеце, што адчувала Зоя напярэдадні свята?
* Што рашыла дзяўчынка падарыць маме?

*Фізкультхвілінка*

4. Стварэнне звязнага вуснага выказвання на тэму «Падарунак для мамы»

Пасля адказаў дзяцей: Намалюйце партрэт мамы. Падпішыце партрэт словамі, якія характарызуюць маму

5. Падрыхтоўка да выразнага чытання. Які настрой неабходна перадаваць пры чытанні? Вучні самастойна складаюць партытуру верша.

1. Практыкаванні ў выразнасці чытання Чытанне верша хорам
2. Выразнае чытанне Конкурс на лепшага чытальніка
3. Вынік урока.

***9. Дамашняе заданне с.81 – вывучыць верш на памяць***

**Тэма: Артур Вольскі. «Безбілетная падарожніца»**

Мэта: фарміраваць навык беспамылковага і арфаэпічна дакладнага чытання па-беларуску. Выпрацоўваць навык адказваць на пытанні па змесце прачытанага радкамі з тэксту. Развіваць уменне вылучаць сэнсавыя часткі твора шляхам выбарачнага чытання; перадаваць змест апавядання па дадзеным плане, выхоўваць добрыя, чулыя адносіны да жывел.

**Ход урока**

1. Арганізацыйны момант. ( 5-хв. чытання)

2. Праверка д/з: “Паводка” – чытанне выразнае;

* выбарачны пераказ:
* аналіз ілюстрацый, пераказ эпізоду

3.Пастаноўка мэты ўрока. ПРАЦА 3 МАСТАЦКІМ ТВОРАМ

1. Падрыхтоўка да асэнсаванага ўспрымання твора

уладкавацца — уладкуецца

*Размясціцца, прыстроіцца.*

не паспеў вокам міргнуць

*Не паспеў зразумець, усвядоміць.*

2. Чытанне твора настаўнікам  
Перад чытаннем:

— Паслухайце апавяданне і скажыце, чаму яно так называецца.

3. Праверка першаснага ўспрымання

* Чаму апавяданне так называецца?
* Якія пачуцці ўзнікалі ў вас пры слуханні гэтага твора?
* Якія моманты прымушалі вас хвалявацца? Чаму?
* Якія, наадварот, выклікалі радасць? Чаму?

4. Падрыхтоўка да чытання апавядання вучнямі

Акцэнтуацыйныя і фанетыка-арфаэпічныя практыкаванні:

дзівяцца *([дз']івя[ц]а)* вішчьіць *(ві[шч]ыць)* прынеслі дзверы *([дз']ве[р]ы)* да шчакі *(да [шч]акі)* уседзець ездзіць *(е[з'дз']і[ц'])*

Практыкаванні на пераадоленне цяжкасцей пры чытанні:  
без-бі-лет-ні-ца тра-лей-бус-ны пра-вя-ра-ю-чы

у тра-лей-бу-се на-ступ-на-га на-суст-рач

кант-ра-лёр Жуль-чы-ным

ад-чы-ня-юц-ца

у-лад-ку-ец-ца

па-ды-хо-дзіць

хва-лю-ец-ца

хва-ля-ва-ла-ся

да-во-дзі-ла-ся

за-чы-ні-лі-ся

не вы-са-дзі-лі

5. Самастойнае чытанне

Мэта - - прачытаць тэкст моўчкі і вызначыць незразумелыя словы.

6. Аналіз твора ў працэсе выбарачнага чытання

Адказаць радкамі твора на пытанні 2, 3, 5 (гл. с. 85 падручніка).

* Якія адносіны былі паміж Жулькай і гаспадаром? Пацвердзіце прыкладамі.
* Якія словы ўказваюць, што Жулька займала ў жыцці гаспадара значнае месца? Якія словы пацвярджаюць, што гаспадар для Жулькі быў самым дарагім чалавекам?
* Як вы думаеце, што хацеў данесці да чытача аўтар апавядання?

7. Падрыхтоўка да перадачы зместу твора па дадзеным плане (с. 85падручніка)

- Прачытайце ўрывак, які адпавядае першаму пункту плана.

—Што самае галоўнае ў гэтай частцы?  
Аналагічная праца праводзіцца з астатнімі пунктамі плана.

8. Узнаўленне апавядання па плану (калектыўная праца)  
Вучні перадаюць змест твора ланцужком (па сэнсавых частках) ад імя 3-й асобы:

— Якія словы будзем ужываць замест слова я? (Гаспадар, ён.) 9. Чытанне ланцужком\*

11. ПАДВЯДЗЕННЕ ВЫНІКАЎ УРОКА

Варыянты дамашняга задання: 1.Падрыхтавацца да выразнага чытання апавядання.

2.Падрыхтавацца да ўзнаўлення твора ад імя 3-й асобы. с.83-85

**Тэма: Зоська Верас. «Прыйшла вясна». Міхась Чарот.”Вясенняя раніца”**

**Мэта:** развіваць уменне правільна чытаць па-беларуску, з захаваннем фанетычных асаблівасцей мовы. Выпрацоўваць уменне знаходзіць у тэксце апісанні прыроды шляхам выбарачнага чытання.

Узбагачаць лексічны запас вучняў новымі словамі. Прывіваць беражлівыя адносіны да прыроды роднага краю.

АБСТАЛЯВАННЕ: малюнкі з выявамі ляшчыны, пралескі, агрэсту.

**Ход урока**

I.УСТУПНАЯ ГУТАРКА

Калі так бывае?

Сонца грэе, прыпякае,

Лёд на рэчцы затрашчаў.

Цёплы ветрык павявае,

Хмар дажджлівых нам прыгнаў.

— Па якіх прыкметах вы вызначылі, што гаворка ідзе пра вясну?

— Якія прыкметы надыходу вясны вы ведаеце яшчэ?

II. ПРАЦА 3 АПАВЯДАННЕМ. ( Пра аўтара) – верш паўтарыць

1. Падрыхтоўка да асэнсаванага ўспрымання твора

адрына — адрыны, ляшчына — ляшчыны

самастойна прачытаць тлумачэнне значэння слоў на с. 90 падручніка.

пралеска — пралескі — пралесак

*Расліна з сінеблакітнымі кветачкамі, якія зацвітаюць адразу пасля раставання снегу.* (Паказ малюнка)

агрэст— агрэсту

*Калючая садовая расліна з кісла-салодкімі ягадамі.* (Паказ малюнка)

красаваць — закрасаваць — закрасўюць (*Цвісці.)*

1. Чытанне тэксту настаўнікам
2. Праверка першаснага ўспрымання

*— Чаму Янка не верыў, што вясна наступіла?*

4. Грунтоўная праца з адной з частак апавядання (на выбар)

I ЧАСТКА

1) Падрыхтоўка да самастойнага чытання  
Фанетыка-арфаэпічныя практыкаванні:

ачышчаў *(а[ч]ы[шч]аў)* яшчэ *(я[шч]э)*

Практыкаванні на пераадоленне цяжкасцей пры чытанні:

не-пат-рэб-ны-я ад-пі-лоў-ваў у-ся-рэ-дзі-ну

гру-бёй-шы-я а-пра-нўў-шы-ся

1. Самастойнае чытанне (напаўголаса)
2. Гутарка па змесце прачытанага

Што прымусіла Янку выбегчы ў садок? *Фізкультхвілінка*

* Каго там убачыў хлопчык?
* Што рабіў бацька?
* Як вы думаеце, чаму ён адпілоўваў сухія галінкі?
* Чаму ачышчаў пні і сукі ад моху? Паразважайце.

4) Выбарачнае чытанне

* Прачытайце, як пісьменніца апісвае набліжэнне вясны.
* Як вы разумееце выраз «...*снег яшчэ не зняў з зямлі сваёй белай посцілкі*»?
* Знайдзіце і зачытайце радкі, у якіх апісваюцца сонечныя прамяні.
* Як можна назваць I частку? *(Нясмелыя крокі вясны або Набліжэнне вясны, Подых вясны)*

5) Другое чытанне вучнямі (падрыхтоўка да выразнага чытання ўголас)

II ЧАСТКА

1) Падрыхтоўка да самастойнага чытання Фанетыка-арфаэпічныя практыкаванні:сцюдзёна *([с'ц']ю[дз']ёна)* Практыкаванні на пераадоленне цяжкасцей пры чытанні:

сі-нень-кі-я на-блі-жа-ец-ца

за-чыр-ва-не-лы-я за-зе-ля-нё-юць па-ці-ра-ю-чы

1. Самастойнае чытанне (напаўголаса)
2. Аналіз твора ў працэсе выбарачнага чытання

* Чаму Янка не верыў, што вясна наступіла?
* Што на гэта адказаў бацька? Падмацуйце адказ рад-камі з тэксту.
* Як вы разумееце выраз «... глянуць на нас сіненькія вочкі пралесак»?
* Як можна сказаць інакш?
* Ці атрымалася ў вас гэтак жа трапна, як у аўтара?
* 3 чым пісьменніца параўноўвае пралескі? Чаму?
* 3 чым бы вы іх параўналі?
* Ці задаволіў Янку адказ бацькі? Адкажыце на пытанне радкамі з тэксту.
* Як вы думаеце, што хацеў яшчэ спытаць у бацькі хлопчык?
* Пра што галоўнае гаворыцца ў II частцы?
* Які загаловак можна да яе падабраць? *(Прыкметы вясны.)*

4) Падрыхтоўка да чытання па ролях

* Колькі дзеючых асоб у гэтай частцы твора? Назавіце іх.
* Як будзем чытаць словы Янкі (бацькі, аўтара)? Растлумачце чаму.

5) Чытанне па ролях  
 III ЧАСТКА

1) Падрыхтоўка да самастойнага чытання  
Практыкаванні на пераадоленне цяжкасцей пры чытанні:

све-жань-ка-я ба-ра-ба-ніў не-спа-дзя-ва-на

ле-таш-ню-ю вы-гля-ну-ла

ма-ла-дзень-кі-мі вы-гля-да-ла пра-бі-ва-ла-ся

1. Самастойнае чытанне (напаўголаса)
2. Аналіз твора ў працэсе выбарачнага чытання

* Чаму Янку прыйшлося доўга сядзець у хаце?
* Якія перамены ў прыродзе ўбачыў Янка пасля непагадзі?
* Ці можна сказаць, што ў гэтай частцы пісьменніца адлюстравала дзве розныя карціны? Якія?
* Прачытайце апісанне кепскага надвор'я.
* Знайдзіце радкі, у якіх апісваецца вясенняе надвор'е.
* Як назавём III частку? *(Перамены.)*

ПРАЦА 3 ВЕРШАМ МІХАСЯ ЧАРОТА «ВЯСЕННЯЯ РАНІЦА

1. Чытанне верша настаўнікам на памяць  
Вучні слухаюць верш з заплюшчанымі вачыма.

2. Гутарка, накіраваная на высвятленне эмацыянальнага ўздзеяння паэтычнага твора

* Які настрой выклікаў у вас верш? Чаму?
* Якія карціны вы ўявілі, калі слухалі верш? Падрабязна апішыце іх.
* Да каго звяртаецца паэт у вершы?
* Чаму менавіта да дзяцей? Паразважайце.
* Да чаго паэт іх заклікае?

3. Падрыхтоўка да чытання верша вучнямі  
Практыкаванні на пераадоленне цяжкасцей пры чытанні:

га-лу-боч-кі зе-ля-не-е бяс-кон-ца

пту-шач-кі за-гля-ну-ла у ва-кон-ца за-цві-туць

4.Самастойнае чытанне

Мэта — прачытаць тэкст і вызначыць незразумелыя словы.

5. Аналіз верша ў працэсе выбарачнага чытання

— Якія прыкметы вясны паэт перадаў у вершы? Зачытайце.

* Як вы разумееце выраз «Заглянула сонца ў вочкі»?
* Якую карціну вы сабе ўяўляеце?
* 3 якім пачуццём паэт піша пра надыход вясны? У якіх словах яно найбольш ярка выражана?
* Прачытайце, да чаго заклікае дзяцей аўтар.
* Як Міхась Чарот называе дзяцей?

— Чаму паэт выкарыстоўвае памяншальна-ласкальныя словы?

**Вынік урока.** Д/з: с.86-90 выразнае чытанне

**Тэма: Канстанцін Ушынскі. «Пчолкі і вясна» В. Вітка. “Вялікдзень”**

**Мэта:** фарміраваць навык выразнага, беспамылковага і арфаэпічна дакладнага чытання па-беларуску. Развіваць уменне вылучаць словы аўтара і словы дзеючых асоб, чытаць тэкст па ролях. Замацоўваць уменне выразнага чытання. Пашыраць слоўнікавы запас вучняў. Прывіваць беражлівыя адносіны да прыроды роднага краю.

АБСТАЛЯВАННЕ: малюнкі з выявамі пчолкі, фіялкі.

**Ход урока**

*1.Арганізацыйны момнт ( 5-хв. чытання)*

*2. Праверка д/з:* выразнае чытанне верша,

выразнае свядомае чытанне твора “Прыйшла вясна”

3. Пастаноўка мэты ўрока: Вясновыя святы

4. Работа над новым матэрыялам:

ПРАЦА 3 МАСТАЦКІМ ТВОРАМ

1. Падрыхтоўка да чытання твора

Загадка пра пчолку: На кветках мы летам яе прыкмячаем.

Хто гэта — успомніце лепей за чаем.

* Па якіх прыкметах мы вызначылі, што гэта пчолка?
* Ці назіралі вы калі-небудзь за пчоламі? Апішыце іх знешні выгляд, звычкі. (Да дошкі прымацоўваецца малюнак з выявай пчалы.)

— Чаму ў народзе кажуць: «Працавітая, як пчала»?  
Складанне вучнямі ўласных загадак пра пчолку на аснове яе знешніх прыкмет і звычак. Мэтазгодна правесці падрыхтоўчую працу (гл. Мікола Чарняўскі. Загадкі. С. **100.** Адказы на пытанні пасля тэксту).

2. Лексічная праца

фіялка — фіялачка

Расліна з фіялетавымі або жоўтымі, белымі пахучымі кветкамі.

водар — водару *Прыемны пах.*

сціплы — сціплая — сціплую *Невялікі.*

касматы — касматыя — касматымі *Лахматы.*

1. Чытанне твора настаўнікам
2. Праверка першаснага ўспрымання — Што здзівіла вас у гэтым творы? Чаму?
3. Самастойнае чытанне (шэптам)

6. Гутарка па змесце

* Пра якую пару года гаворыць пісьменнік?
* Чым вы можаце гэта пацвердзіць?
* Што ўбачылі пчолкі, калі прачнуліся ад зімовага сну?
* Куды яны паляцелі?
* Што прасілі пчолкі ў яблынькі і ў вішанькі?
* Чаму дрэўцы не змаглі дапамагчы галодным пчолкам?

— Хто выратаваў пчолак ад голаду і як?

7. Чытанне па ролях II часткі твора з папярэдняй падрыхтоўчай працай

* Колькі дзеючых асоб у гэтай частцы?
* 3 якой інтанацыяй трэба чытаць словы пчолак? Яблынькі? Вішні? Чаму?

*Фізкультхвілінка*

1. Выразнае чытанне I або III частак
2. Падбор загалоўкаў да частак тэксту

10. Выбарачнае ўзнаўленне (адну з частак на выбар)

ПРАЦА 3 ВЕРШАМ ВАСІЛЯ ВІТКІ «ВЯЛІКДЗЕНЬ»

1. Падрыхтоўка да чытання твора

* Ці чулі вы пра народнае вясновае свята Вялікдзень? Што вы ведаеце пра гэта свята? Раскажыце. Як у вашай сям'і рыхтуюцца да Вялікадня?

2. Падрыхтоўка да асэнсаванага ўспрымання твора

імшанік — у імшаніку

Настаўнік прапануе вучням самастойна прачытаць тлумачэнне значэння слова на с. 92 падручніка.

брацца — брацца пачала *Расці, набірацца сілы.*

вярба — вярбою

*Дрэвавая і куставая расліна з разложыстымі гнуткімі галінамі і вузкім лісцем.*

3. Чытанне верша настаўнікам, праверка першаснага ўспрымання

— Што новага пра Вялікдзень вы даведаліся з верша?

4. Падрыхтоўка да чытання верша вучнямі  
Фанетыка-арфаэпічныя практыкаванні:

б'ю *([бй'у])* б'е *([бй'э])*

Практыкаванні на пераадоленне цяжкасцей пры чытанні:

па-ця-ша-юц-ца пра-чну-ла-ся

5. Чытанне верша часткамі з мэтай высветліць сэнс кожнай (калектыўная праца)

- Як вы разумееце выраз «Траўка брацца пачала»? (да 1-га слупка)

* Што робяць людзі перад Вялікаднем? Ці ведаеце вы, што значыць +пацяшацца вярбою»? (да 2-га слупка)
* Што звычайна прыгаворваюць, калі б'юць адзін аднаго вярбою? (да 3-га слупка)

6. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць маўленчую партытуру. Калектыўна высвятляецца, якія сродкі выразнасці неабходна ўлічваць пры чытанні верша:

* У якім тэмпе трэба чытаць верш?
* Які настрой неабходца перадаваць пры чытанні?

7. Адпрацоўка выразнасці чытання  
Чытанне хорам

8. ПАДВЯДЗЕННЕ ВЫНІКАЎ УРОКА

— Ці можна назваць твор «Пчолкі і вясна» пазнавальным? Чаму?

— Пра што новае вы даведаліся з гэтага твора?  
*9. Дамашняе заданне: с.91- 94*

2. Падрыхтавацца да выразнага чытання і перадачы зместу I або III частак апавядання .

**Тэма: Міхась Пазнякоў. «Садзім алею», В. Хомчанка “Тры каскі”**

**Мэта:** развіваць уменне правільна чытаць па-беларуску, з захаваннем фанетычных асаблівасцей мовы. Выпрацоўваць уменне вылучаць сэнсавыя часткі твора і даваць ім назву, выкарыстоўваючы лексіку тэксту; перадаваць змест твора па плане.Замацоўваць навыкі выразнага чытання, узбагачаць лексікон вучняў, выхоўваць павагу і клапатлівыя адносіны да ветэранаў.

**Ход урока**

1*. Арганізацыйны момант ( 5 хвілін чытання)*

*2. Праверка д/з:*

выразнае чытанне верша “Вялікдзень”

пераказ часткі, выразн. чытанне па ролях

3.Пастаноўка мэты ўрока: ДЗЕНЬ ПЕРАМОГІ

4. Работа па новай тэме:

ПРАЦА 3 ВЕРШАМ МІХАСЯ ПАЗНЯКОВА «САДЗІМ АЛЕЮ»

1. Падрыхтоўка да асэнсаванага ўспрымання твора

алея — алею *Дарога, абсаджаная з абодвух бакоў дрэвамі або кустамі.*

1. Чытанне верша настаўнікам
2. Праверка першаснага ўспрымання

* У гонар якога свята садзяць дзеці алею?
* Што вы ведаеце пра свята Перамогі? Раскажыце.

4. Падрыхтоўка да чытання верша вучнямі  
Фанетыка-арфаэпічныя практыкаванні:

нядзелю *(ня[дз']елю)* дарогі *(даро[г']і)*

садзім *(са[дз']ім)* у гонар *(у [г]о нар)*

Перамогі *(Перамо[г']і)*

Практыкаванні на пераадоленне цяжкасцей пры чытанні:

Пе-ра-мо-гі вяс-но-ву-ю, па-лі-ва-юць

5. Самастойнае чытанне

Прачытаць тэкст, адзначыць незразумелыя словы.

6. Аналіз зместу твора

* Якія карціны малюе паэт у творы?
* Якія дрэўцы садзяць дзеці? Карыстаііцеся тэкстам. (Да дошкі прымацоўваюцца малюнкі з выявамі дрэўцаў, што садзяць дзеці.)
* Чаму ў вершы ўжываюцца назвы дрэў у памяншальна-ласкальным значэнні?
* Чаму паэт называе алею «слаўная алея»?
* Што хацеў данесці да чытача аўтар верша? ІІаразважайце.

7. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць маўленчую партытуру, вызначаюць сродкі выразнасці (тон, тэмп, настрой).

8. Адпрацоўка выразнасці чытання  
Чытанне хорам. Чытанне ланцужком (па слупках)

9. Выразнае чытанне

— Хто выразна прачытае верш, перадасць яго настрой?

1. Падрыхтоўка да асэнсаванага ўспрымання твора

**будоўля** — на будоўлі

Раскрыццё сэнсу слова адбываецца на аснове высвятлення значэння дзеяслова **будаваць** — *ствараць што-небудзь.*

брыгада — з **брыгадай** (*Група людзей, якія выконваюць агульнае заданне (у* *творы: будуюць дамы).*

**брыгадзір** — брыгадзірам *Кіраўнік брыгады.*

1. Чытанне апавядання настаўнікам
2. Праверка першаснага ўспрымання — Пра якія тры каскі расказваецца ў апавяданні?

4. Падрыхтоўка да чытання твора вучнямі Практыкаванні на пераадоленне цяжкасцей пры чытанні:

з у-мя-ці-на-мі Ан-дрэй-каў

з дра-пі-на-мі дзе-вя-ці-па-вяр-хо-вы

мац-ней-ша-ю на-па-мі-на-е а-ба-вяз-ко-ва

уз-ба-га-ча-е уз-на-га-родж-ва-юць а-ба-ра-няў

вы-бух-ну-ла се-ка-ну-ла у-ра-та-ва-ла

1. Самастойнае чытанне (шэптам)
2. Гутарка па змесце прачытанага

* Раскажыце пра дзедаву каску.

Даведайцеся ў старэйшых, хто з іх абараняў Радзіму. Раскажыце пра гэта на наступным уроку.

* Чаму бацькава каска была мірнай, ганаровай? Пра якую каску марыў Андрэйка?
* Як выглядае шлем касманаўта? Раскажыце. Чаму Андрэйка абавязкова паставіць свой шлем касманаўта побач з дзедавай і бацькавай каскамі?

7. Складанне плана

* На колькі частак можна падзяліць тэкст?
* Пра што гаворыцца ў першай (другой, трэцяй) частцы?
* Зачытайце ўрывак, які раскрывае яе змест.
* Знайдзіце ў тэксце словы, якія могуць служыць загалоўкам да гэтай часткі.

План

1. Салдацкая каска.
2. Мірная каска.
3. Шлем касманаўта.
4. Узнаўленне зместу твора па плане Вучні ўзнаўляюць змест твора ланцужком.
5. Слоўнае маляванне

3 дапамогай слоў намаляваць адну з касак (на выбар вучняў).

Чытанне ланцужком (па сэнсавых частках)\*

12. Чытанне сам сабе (праца па варыянтах: кожны варыянт рыхтуе да выразнага чытання пэўную частку)\*

ПАДВЯДЗЕННЕ ВЫНІКАЎ УРОКА

* Пра што гаворыцца ў апавяданні Васіля Хомчанкі?
* Што хацеў перадаць нам, чытачам, пісьменнік?

*Дамашняе заданне*

Падрыхтавацца да выразнага чытання апавядання Васіля Хомчанкі «Тры каскі»; намаляваць каскі на аснове апісанняў, дадзеных у тэксце.

**Тэма: Леў Талстой. «Стары і яблыні»**

**Мэта:** фарміраваць навык беспамылковага і арфаэпічна правільнага чытання па-беларуску, з захаваннем фанетычных асаблівасцей мовы. Замацоўваць уменне выказваць уласныя адносіны да дзеючых асоб, іх учынкаў. Фарміраваць навык вылучаць словы аўтара і словы дзеючых асоб, чытаць тэкст па ролях. Удакладняць слоўнік вучняў. Выхоўваць павагу і клапатлівыя адносіны да старых людзей.

**Ход урока**

1. *Арганізацыйны момант.*
2. *Праверка дамашняга задання.*

Выразнае чытанне твора.

Пераказ па плану.

1. *Паведамленне тэмы і мэт урока.*
2. *Новы матэрыял.*
   * Чытанне твора настаўнікам.
   * Праверка першаснага ўспрымання
   * Чытанне твора вучнямі: - шэптам,
   * “бінарнае “ чытанне;
   * Практыкаванне “Першы і апошні”

*Фізкультхвілінка*

*5. Аналіз зместу твора.*

-Што рабіў стары чалавек?

-Аб чым яго запыталі?

-Які ен даў адказ?

- Падумайце, чаму ен не сказаў, што яблыкі з яго яблынь з’ядуць яго ўнукі, дзеці?

- Адсутнасць блізкіх засмучае, але што можна сказаць пра старога?

- Пра кага ен думае?

- Як можна назваць такога чалавека?

- Ці можа ен зрабіць дрэнна?

- Пвдумайце, што было б, калі б усе імкнуліся так рабіць, як рабіў стары чалавек?

- А ці маглі б зрабіць вы так?

*6. Падвядзенне вынікаў урока. Рэфлексія***.**

- Закончыце разважанне: “Я буду рабіць так, як стары чалавек, таму што…”

7. Дамашняе заданне. Выразнае чытанне твора “Стары і яблыні” Л. Талстога

**Тэма: Мікола Хведаровіч. «Уладзік»**

**Мэта:** фарміраваць навык выразнага, беспамылковага і арфаэпічна правільнага чытання па-беларуску. Развіваць уменне выказваць уласныя адносіны да дзеючых асоб, іх учынкаў на гэтай аснове ствараць слоўны партрэт. Замацоўваць уменне даваць адказы на пытанні па змесце прачытанага з дапамогай выбарачнага чытання. Узбагачаць слоўнік вучняў лексікай маральна-этычнай тэматыкі. Выхоўваць добразычлівасць.

АБСТАЛЯВАННЕ: сюжэтны малюнак «Сям'я» (с. 106).

**Ход урока**

*Арганізацыйны момант.*

*Праверка д/з: вершы аб зіме.*

Знаёмства з новым раздзелам “З чаго чалавек пачынаецца..”

СКЛАДАННЕ ВУСНАГА АПАВЯДАННЯ «СЯМ'Я»

* Разгледзьце малюнак на с. 106. Назавіце адным словам людзей, якія адлюстраваны на малюнку. Назавіце членаў сям'і.

Складанне вуснага апавядання па малюнку і апорных словах

* На с.45 знайдзіце прыказкі, якія падыходзяць да складзенага намі апавядання.
* Што аб'ядноўвае гэтыя прыказкі? (На якую тэму гэтыя прыказкі?)

II. ПРАЦА 3 ВЕРШАМ МІКОЛЫ ХВЕДАРОВІЧА «УЛАДЗІК»

1. Падрыхтоўка да асэнсаванага ўспрымання твора

клопат — клопату

1. *Трывога, непакой.* крама — у краму *Магазін.*

занядужаць — занядужыў — занядужыла

Гл. тлумачэнне значэння слова на с. 102 падручніка.

1. Чытанне верша настаўнікам
2. Праверка першаснага ўспрымання

* Ці спадабаўся вам герой верша? Чым?
* Раскажыце, як вы дапамагаеце сваім бацькам.

*Фізкультхвілінка*

4. Падрыхтоўка да чытання твора вучнямі  
Практыкаванні на пераадоленне цяжкасцей пры чытанні:

спя-ша-ец-ца на-рых-ту-е на-но-сіцьза-ня-ду-жы-ла

5. Самастойнае чытанне

Мэта — прачытаць тэкст напаўголаса, адзначыць незразумелыя словы.

6. Аналіз верша ў працэсе выбарачнага чытання

* Чаму спяшаўся Уладзік дамоў?
* Якую работу ён выконваў дома? Пацвердзіце радкамі з тэксту.
* Прачытайце другі слупок верша.
* Як вы разумееце выраз «Нямала і клопату хлопцу таксама»?
* Прачытайце, як клапаціўся хлопчык пра маму.
* Якім сынам быў Уладзік?
* Чым займаўся хлопчык пасля хатніх спраў? Зачытайце.
* Якім вучнем быў Уладзік? Паразважайце.
* Якая рыса характару хлопчыка вам найбольш падабаецца? Чаму?

7. Стварэнне слоўнага партрэта героя

— Якім вы ўяўляеце Уладзіка? Апішыце яго знешні выгляд.

— Якімі словамі можна ахарактарызаваць Уладзіка? Уладзік які?

8. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць маўленчую партытуру. Калектыўна высвятляецца, якія сродкі выразнасці (тон, тэмп, настрой) неабходна ўлічваць пры чытанні.

1. Адпрацоўка выразнасці чытання

Чытанне верша хорам. Чытанне верша ланцужком (па слунках)

10. Выразнае чытанне

III. ПАДВЯДЗЕННЕ ВЫНІКАЎ УРОКА — Чаму вучыць верш?

Дамашняе заданне: Падрыхтавацца да выразнага чытання верша Міколы Хведаровіча «Уладзік», намаляваць партрэт хлопчыка. с.101- 103

**Тэма: Васіль Хомчанка. «Гузік»**

**Мэта:** фарміраваць навык беспамылковага і арфаэпічна правільнага чытання па-беларуску,

з захаваннем фанетычных асаблівасцей мовы. Замацоўваць уменне выказваць уласныя адносіны да дзеючых асоб, іх учынкаў. Фарміраваць навык вылучаць словы аўтара і словы дзеючых асоб, чытаць тэкст па ролях. Удакладняць слоўнік вучняў. Выхоўваць цікавасць да чытання.

АБСТАЛЯВАННЕ: сюжэтны малюнак «Сям'я» (с. 106).

**Ход урока**

*Арганізацыйны момант.*

*Праверка д\з:* “Уладзік”—выр.чыт.

ПРАЦА 3 АПАВЯДАННЕМ ВАСІЛЯ ХОМЧАНКІ «ГУЗІК»

1. Падрыхтоўка да асэнсаванага ўспрымання твора

ватоўка — на ватоўцы (*Куртка або безрукаўка, падбітая ватай.*

падмацаваць — падмацаваў — падмацавала

*Забяспечыць што-небудзь надзейнай апорай.*

1. Чытанне твора настаўнікам
2. Праверка першаснага ўспрымання

* Ці спадабалася вам дзяўчынка?
* Што вы можаце пра яе сказаць?

1. Чытанне твора вучнямі (шэптам)
2. Гутарка па змесце прачытанага

* За што падзякавала бабулі Надзя?
* Як вучыла бабуля ўнучку?
* Пацвердзіце свой адказ радкамі з тэксту.
* Ці спадабалася Надзі такая праца? Пацвердзіце сло-вамі тэксту.
* Намалюйце словамі той эпізод, які вас найбольш закрануў.

6. Стварэнне слоўнага партрэта гераіні

— Ці спадабалася вам дзяўчынка? Чым?

— Намалюйце з дапамогай слоў яе партрэт па плане.

План

1. Якое імя ў гераіні?
2. Якой вы яе ўяўляеце?
3. Які характар у гераіні?
4. Чым яна вам падабаецца або не падабаецца?

7. Чытанне сам сабе  
Мэта — падрыхтавацца да чытання па ролях. Настаўнік размяркоўвае вучняў па групах — «тройках» для чытання па ролях.

Чытанне па ролях *Фізкультхвілінка*

1. Творчае ўзнаўленне апавядання

— Уявіце, што апісанае ў апавяданні адбылося з вамі. Раскажыце пра гэта ад свайго імя.

10. Стварэнне звязнага вуснага выказвання на тэму «Як я ўпершыню...» або «Як я навучыўся (навучылася) ...» на аснове ўласнага вопыту

ПАДВЯДЗЕННЕ ВЫНІКАЎ УРОКА

— Які твор мы вывучалі на ўроку?

— Якая прыказка найболып падыходзіць да гэтага твора?

На дошцы:

Дрэнныя тыя рукі, што не ведаюць ніякай навукі.

Белыя ручкі чужую працу любяць.

Няўмеку рукі не баляць.

Д\З: С.103-105, чытанне па ролях, выбарачны пераказ

**Тэма: Анатоль Астрэйка. «Дзень добры, лета».**

**Віталь Вольскі “Птушкі ў чэрвені”**

**Мэта:** фарміраваць навык выразнага, беспамылковага і арфаэпічна правільнага чытання

па-беларуску. Развіваць уменне вызначаць задачу выразнага чытання: што я хачу перадаць

слухачам пры чытанні.Развіваць уменне падрабязна перадаваць змест прачытанага па апорных словах. Пашыраць слоўнікавы запас вучняў, узбагачаць яго вобразнымі выразамі. Выхоўваць цікавасць да чытання.

АБСТАЛЯВАННЕ: сюжэтны малюнак на тэму «Летні адпачынак» (с. 116—117).

**Ход урока**

I. УСТУПНАЯ ГУТАРКА

Сонца пячэ,

Ліпа цвіце,

Жыта паспявае.

Калі так бывае?

— Якія колеры пераважаюць летам? Чаму?

II. ГІРАЦА 3 ВЕРШАМ АНАТОЛЯ АСТРЭЙКІ «ДЗЕНЬ ДОБРЫ, ЛЕТА»

1. Падрыхтоўка да асэнсаванага ўспрымання твора

палетак (*Частка поля, якая выкарыстоўваецца пад пасевы).*

аржаны гай — гаі

Настаўнік прапануе вучням самастойна прачытаць тлумачэнне значэння слоў на с. 108 падручніка.

1. Чытанне верша настаўнікам
2. Гутарка, накіраваная на высвятленне эмацыянальнага ўздзеяння паэтычнага твора

* Што вы ўяўлялі падчас чытання верша?
* Які настрой выклікаў у вас верш?
* Як вы думаеце, ці падабаецца паэту летняя пара?

4. Падрыхтоўка да самастойнага чытання  
Фанетыка-арфаэпічныя практыкаванні:

салаўі *(сала[ўй'і])*  лашчыць *(ла[шч]ы[ц'])* цешыць*([ц']ешы[ц'])*

Практыкаванні на пераадоленне цяжкасцей пры чытанні:

пша-ні-ца-ю праз-рыс-та-я

5. Самастойнае чытанне

Мэта — прачытаць тэкст напаўголаса, адзначыць незразумелыя словы.

вабіць — вабяць (*Захапляючы, зачароўваючы сваім выглядам, прыцягваць да сябе.)*

лашчыць ( *Праяўляць любоў, ласку.)*

цешыць – *Радаваць.*

6. Аналіз верша ў працэсе выбарачнага чытання

* Як паэт гаворыць пра надыход лета? Прачытайце.
* Ці прыходзілася вам назіраць у прыродзе такое? Дзе? Раскажыце.
* Як вы разумееце выраз «Смяецца, радуецца лета»?
* Ці можа лета выконваць такія дзеянні? Чаму?
* Хто можа смяяцца, радавацца?
* Чаму паэт надае лету чалавечыя рысы?

— Растлумачце выраз «Няхай нас лашчыць, цешыць лета».

* Якім вы ўяўляеце лета? Апішыце падрабязна.
* Як вы думаеце, чым «вабяць да сябе гаі»?
* Якія фарбы набываюць лес і поле ўлетку?
* Стварэнне вусных замалёвак «Лес улетку» і «Поле ўлетку» (па варыянтах)
* 3 кім вітаецца паэт?
* Якія словы ён для гэтага ўжывае?
* Знайдзіце ў тэксце радкі, якімі можна падпісаць ілюстрацыю да верша.

7. Падрыхтоўка да выразнага чытання

Вучні чытаюць тэкст і пад кіраўніцтвам настаўніка складаюць маўленчую партытуру. Калектыўна высвятляецца, якія сродкі выразнасці (тон, тэмп, настрой) неабходна ўлічваць пры чытанні.

1. Чытанне ланцужком
2. Выразнае чытанне

Конкурс на лепшага чытальніка: хто больш эмацыянальна прачытае верш, перадасць з дапамогай інтанацыі пачуццё радасці, захаплення?

III. СКЛАДАННЕ ВУСНАГА АПАВЯДАННЯ ПА МАЛЮНКУ I АПОРНЫХ СЛОВАХ

— У вершы Анатоля Астрэйкі «Дзень добры, лета» ёсцьтакія радкі: «Няхай нас лашчыць, цешыць лета». Як вас лашчыць лета?

* Чым радуе вас гэта пара?
* Разгледзьце малюнак на с. 116.
* Якая стаіць пара года?
* Па якіх прыкметах вы гэта вызначылі?
* Каго вы бачыце на малюнку?
* Як вы думаеце, ці лашчыць і цешыць лета гэтых дзяцей? Чаму?

Адказы на пытанні 2—4 падручніка.

— Складзіце невялікае апавяданне (4—5 сказаў) па малюнку і дайце яму назву. У якасці дапамогі выкарыстоўвайце апорныя словы.  *Фізкультхвілінка*

4. ПРАЦА 3 АПАВЯДАННЕМ ВІТАЛЯ ВОЛЬСКАГА “ПТУШКІ Ў ЧЭРВЕНІ”

Вучні па загалоўку вызначаюць, пра што пойдзе размова ў творы

1. Падрыхтоўка да асэнсаванага ўспрымання твора

вўсень — вўсені — вўсеняў

*Лічынка матылька, падобная на чарвяка.*

Паказ малюнка

слімак — слімакі — слімакоў

Паказ малюнка

1. Чытанне твора настаўнікам
2. Праверка першаснага ўспрымання

— Ці пацвердзіліся вашы меркаванні?

Практыкаванні на пераадоленне цяжкасцей пры чытанні:

пту-ша-ня-ты пту-шы-ны-я а-ба-ро-няць пад-лі-ча-на па-моч-ні-каў ма-лень-кіх

змаў-ка-юць школь-ні-каў цу-доў-ны-мі вы-ве-лі-ся каля ча-ты-рох-сот

5. Чытанне твора вучнямі па лагічных частках і асэнсаванне прачытанага

- Чаму ў чэрвені змаўкаюць птушыныя спевы?

* Якія птушкі гняздуюцца ў вашай мясцовасці?
* Раскажыце, што вы ведаеце пра іх.
* Раскажыце, якую карысць прыносяць птушкі.
* Чаму трэба шанаваць і абараняць птушак?
* Як ім неабходна дапамагаць?
* Што важнае хацеў данесці да чытачоў аўтар апавядання?
* Сфармулюйце галоўную думку твора.

6. Самастойнае чытанне

Мэта — прачытаць тэкст шэптам, адзначыць важныя словы і выразы. Апошнія калектыўна абмяркоўваюцца і запісваюцца на дошцы.

7. Перадача зместу апавядання па апорных словах

5.. ПАДВЯДЗЕННЕ ВЫНІКАЎ УРОКА

* Як называецца твор, які вывучалі на ўроку?
* Пра што важнае хацеў сказаць пісьменнік у сваім апавядлнні?

*Дамашняе заданне с.107-110*

Падрыхтавацца да выразнага чытання апавядання Віталя Вольскага «Птушкі ў чэрвені».

и верша А.Астрэйкі “Дзень добры, лета”

**Тэма: Праверка навыку чытання. Алесь Якімовіч. «Пчала і муха».**

**Мэта:** праверыць навык беспамылковага і арфаэпічна правільнага чытання па-беларуску, з захаваннем фанетычных асаблівасцей мовы. Замацоўваць уменне выказваць уласныя адносіны да дзеючых асоб, іх учынкаў і на гэтай аснове ствараць вусныя партрэты герояў. Развіваць уменне фармуляваць галоўную думку твора. Узбагачаць лексікон вучняў новымі словамі. Выхоўваць цікавасць да чытання.

**Ход урока**

1. АРГАНІЗАЦЫЙНЫ МОМАНТ
2. ПРАВЕРКА ДАМАШНЯГА ЗАДАННЯ
3. ПАВЕДАМЛЕННЕ ТЭМЫ І МЭТ УРОКА
4. НОВЫ МАТЭРЫЯЛ

1. Падрыхтоўка да асэнсаванага ўспрымання твора

Конік — коніка *Насякомае, якое скача і стракоча.*

Небарака *Няшчасны.*

вашчына *Пустыя пчаліныя соты з воску.*

2. Чытанне казкі настаўнікам

1. Праверка першаснага ўспрымання

— Хто з герояў твора вам найбольш спадабаўся? Чаму?

1. Самастойнае чытанне

Мэта — прачытаць тэкст шэптам, адзначыць незразумелыя словы.

Настаўнік прапануе вучням самастойна прачытаць тлумачэнне значэння слова на с. 113 падручніка. выбачай

*Ужываецца пры зваротах да кагонебудзь, калі просяць* *прабачэння за турботы, непрыемнасць.*

гаманіць *Размаўляць.*

5. Гутарка па змесце прачытанага

* Назавіце галоўных герояў казкі.
* Якой вы ўяўляеце пчалу (муху)? Апішыце знешні выгляд. (Да дошкі прымацоўваюцца малюнкі з выявамі пчалы і мухі.)
* Якой паказана ў творы пчала? Якія ўчынкі пацвярджаюць гэта? *(Працавітая, старанная, дбайная.)*
* Якой паказана муха? Якія ўчынкі сведчаць пра гэта? *(Лянівая, бесклапотная і г. д.)*

Што ў казцы асуджаецца? Што ўслаўляецца? Чаму вучыць казка?

* Якая прыказка выражае галоўную думку твора? На дошцы:

*Адзін працуе цэлы дзень, другі глядзіць, дзе лепшы цень.*

*Якая праца, такая і слава. Хто працуе, той не сумуе. Пад ляжачы камень вада не цячэ.*

6. Стварэнне слоўных партрэтаў герояў

—Знайдзіце ў тэксце радкі, якія апісваюць пчалу, і зачытайце іх.

—Як вы разумееце выраз «Мы, пчолы, збіраем пуды, а самі худы»?

* Намалюйце слоўны партрэт пчалы, карыстаючыся малюнкам і словамі, якія яе характарызуюць. Пачніце так: Пчолка была худая, бо яна з ранку да вечара збірала мёд...»
* Прачытайце, што гаворыцца ў казцы пра муху.

7. Падрыхтоўка да інсцэніравання

* Знайдзіце ўрывак, да якога намалявана карцінка на с. 112. Якімі словамі ён пачынаецца? А якімі заканчваецца?
* Колькі дзеючых асоб тут прысутнічае?
* 3 якой інтанацыяй неабходна агучваць словы пчалы (мухі)? Чаму?

8.Інсцэніраванне

Намалюйце слоўны партрэт мухі. Выкарыстоўвайце малюнак і словы, якія яе характарызуюць.

V. ПАДВЯДЗЕННЕ ВЫНІКАЎ УРОКА

* Аб чым прымушае задумацца казка?
* Сфармулюйце галоўную думку твора адным сказам.

VΙ. *Праверка навыку чытання*

Пагнаў раз селянін на рынак сваю карову і прадаў яе за сем залатых манет. На зваротным шляху прыйшлося яму праходзіць міма сажалкі, здалёк крычаць жабы:

-Ква,ква, ква, ква!

-Не, я атрымаў сем, а не дзве, - сказаў ён.

Падышоў да сажалкі і крычыць ім:

-Эй, дурныя! Вы што, хіба лічыць не ўмееце? Сем манет, а не дзве.

Але жабы засталіся пры сваім.

- Ква, ква, ква, ква!

- Ну, калі вы мне не верыце, я магу вам палічыць.

Ён дастаў з кішэні грошы і палічыў. Але жабы не звярнулі ўвагі на яго лік і закрычалі зноў:

-Ква, ква, ква, ква!

-Эй, - крыкнуў зусім раззлаваны селянін. – Вы што лепш мяне ведаеце? Ну, дык лічыце самі. І кінуў усе грошы ў ваду.

1. Аб чым селянін спрачаўся з жабамі?
2. Як ён рашыў даказаць сваю правату?
3. Дайце загаловак тэксту.